
APEL 


Către abonaţii revistei „Viaţa Basarabiei" 


Facem apel încă odată, către domnii a- 
bonaţi pentru plata abonamentului la revista „Viaţa 
Basarabiei“ pe anul trecut 1932 și pentru prima !/, 
a anului 1933. 


Pe cei cari nu ne vor trimite abona- 
mentul datorat îi anunțăm că nu le vom 
mai putea trimite revista, rămănând ca dome 
niile lor să ne plătească numai banii datoraţi până 
în prezent. 


lar cei cari au achitat abonamentul şi nu pri- 
mesc revista, rugăm a ne comunica urgent acest 
lucru și ad exactă, arătând şi ot. poştal. 

Biserica din Brătuleni. 


Sorții m'au trimis să prezidez alegeri comunale în satele 
Seliştea-veche şi Boldurești. In drum spre Ungheni, la înapoere 
am poposit în Brătuleni, unde obișnuința mi-a îndreptat pașii 
către biserica satului: o veche biserică cu temelie de zid scundă, 
pe care contraforturi solide o impiedecă să se prăbușească, strân- 
gându-i laolaltă crăpăturile amenințătoare. 

Nimic deosebit din punct de vedere arhitectural. Singurele 
elemente impresionante sunt vechimea zidurilor şi o catapeteazmă 
de lemn sculptat cu pictură veche dela începutul veacului trecut. 

Am cercetat însă, cu pietate, informaţiunile vechi pe care 
le ascunde asupra satului, bisericuţa bătrănă. Prin inscripţii, pietrele 
funerare, însemnările pe file de ceaslov, bisericile din mijlocul ve- 
chilor sate moldovenești, sunt păstrătoarele amintirilor și tradi- 
ţiilor locale, 

Deasupra ușei dela intrare, pe dinăuntru se găsește urmă- 
toarea inscripţie : 

„La anul 1809 acest slvânt] lăcaş esti săvârşit cu toată po- 
doaba de dumnealui spătar Vasile Coroiu, iubitul meu părinte şi 
la anul 1849 s'au meremetisit de robul lui Dumnezeu Vasile Co- 
roiu şi rog şi pre urmaşii miei să urmeze mie pentru acest s, lă- 
caş şi vor avè cerească plată.“ 

Am cercetat foile cărţilor bisericești şi am găsit următoa- 
rele însemnări : 

1. Pe o evanghelie tipărită la „Sibii“ în 1806: 

„Această sfântă carte, ce să numește evanghelie iaste dreap- 
tă a dumisali Vasilie Coroiu, biv vel paharnic, pe carea o au a-~ 
fierosit şi o au dăruit la bisărica din satul dumisale Brătulenii, 
ce iaste în ţinut Iașului, la carea să prăznuiaște hramul sfântu- 
lui Nicolae, ca în veci să fie şi să rămâe acolo nestrămutată spre 
a dumisali și a tot neamului dumisale veacnică pomenire, carea 
s'au cumpărat cu patruzăci și doi lei, bani turceşti, de mine cel 
mai gios numit şi iscălit la leat 1817, fevruar 22, iar care sar 
ispiti să o înstrăineze și să o furi dela această bisărică să fie 
supt blestemul tuturor sfinţilor dela ceale șapte soboară. 

eu Sofroni, arhimandritul Râșcăi 


2, Pe un „Apostol“ tipărit la Blaj în 1814 acelaș arhiman- 
drit dela mănăstirea din ţinutul Sucevei, face la aceiași dată o 
însemnare identică, Numai prețul de „douăzăci şi şapte lei“ diferă. 

Pe coperta aceluiaș „Apostol“ stă scris: 

„Această slântă carti este a sfintii bisărici din satul Bră- 
tuleni, ținutul Orheiului, ocolu Braniştii, 1822, shenar 12 zile“. 
Dela 1817 până la 1822 numirea ținutului se schimbase. 
Brătulenii nu mai erau în ţinutul lașului — nume evocător, — 
ci în ţinutul Orheiului. 

3, Pe un ohtoih bucureștean din 1792; pe copertă: 

„Acestu Octoih iaste a satului Brătulănilor şi l-amu legat 
cu dascalul Teodoru ot satul Nesporenii la anul dela Hristos 
1821, noemvrii 12 zile“. 

4, Pe un Penticostar tipărit la București la anul 7191 
(1783). 

„Această carti este a sfintei bisărici din satul Brătuleni, 
Cini s'ar. ispiti să o furi să fii blăstămat de sfinţii apostoli şi 
di maică curată şi purure fecioară, Amin, amin, amin și iar ro- 
bul lui Dumnezeu am scris, cel fără numi în lumi, cari mână va 
putrezi. 1821, mai 3“. 

5, Trec anii. Mâna fiului ctitorului aşterne și ea pe foile 
unei evanghelii tipărită în 1821 la Neamţ următoarele: 

„Anul 1832, luna Aprilie 12 zile. Această sfântă  evanghe- 
lie este cumpărată di robul lui Dumnezeu Vasile Coroiu stolnic, 
fiiul marelui spalariu Vasilii Coroiu, întru a doa vinire a me din 
Moldova la Băsarabia, la moşiia me Brătulenii, ținutului Chişi= 

nău, cari sfântă evanghelie am otirosit-o la sfântul lăcaş din po- 
menitul satu, undi să prăznueşti hramul sfântului ierarh Neculai 
şi oricine va îndrăzni a o lua sau a răpi dila bisărică să ftii 
blăstămat di sfinții părinți şi di mântuitoriul nostru Isus şi di 
precurata lui maică. 

Dvoraninul pomecic Vasilii Cotoiu”, 


Pe cartea cea mai veche din biserică, un Anthologhion ti- 
părit la București în 1767 n'am găsit nici o însemnare, 

În sfârşit mai transcriu două însemnări, una cu caracter 
astronomic — semnalează o eclipsă totală de soare şi alta cu ca- 
racter sismic, fixând întinderea vestitului cutremur de pământ 
dela 1821, 

lată-le : 

6. Pe un Molitfenic, căruia nu-i pot preciza data : 

„Să să ştii de când au perit soarile la 1816 noemvrie, în 
zilele pre Innălțatului înpăratului Alicsandru Pavlovici“. 

1. Pe un Catavasier, iarăși fără dată : 

„Să se ştii de când sau cutremurat pământul, anul 1821, 
ianuarie în 29 zile la 9 și giumatate ceasuri din noapte, fiind 
noi la utrenie, după: „Slavă întru cei de sus lui Dumnezeu“ și 
să prăznuește întru ace zi aducerea moaștelor sfântului mucenic 
Ignatie, de Dumnezeu purtatului, 


ierei Gavril Gheorghiu“ !), 


Semnalez această ultimă însemaare întrucât cutremurul din 
1821 pare a nu fi cunoscut specialiștilor care s'au ocupat cu 
această chestiune °), 

Acum câteva date sumare asupra ctitorilor: Ne este cu- 
noscut testamentul spătarului Vasile Coroiu ê) cu data de 1813, 
dechemvrie 16. Prin el Vasile Coroiu și cu llinca „soţia dumi- 
sali“, aflându se „în vârstă de bătrânețe“ şi fiindu ne noŭ piste 
putință de a ne strămută cu sidere din lăcasul nostru şi din 
odihna noastră, li-am deosăbit acestor fii parti din averea noa- 

1) Cuvântul Gheorghiu cu descifrare îndoelnică, 

2) Vez. Rădulescu Al. N. Cutremurele din Moldova de sud. în 
Milcovia, anul |. vol. II. 

5) V. L. T, Boga, Documente basarabene, III, Chişinău, Tip. epar- 
hială „Cartea Românească. 1922, p 28, 

stră mişcătoare şi nemişcăloare în țigani şi moşii ce avem din a 
stânga Prutului în Rosie, care aceşti fii ai noştri sânt adevăraţi 
supuși a împărăției Rosiei“. Şi în adevăr, păstrând averea ra- 
masă în Moldova pentru unul din fii- Ioniță, împarte cealaltă 
avere între ceilalți patru copii, doi băeţi și două fete și anume 
Vasile, Gheorghe, Zmaranda şi Profira. 

Satul Brătuleni îl împarte în două jumătăţi și anume par- 
tea din sus cu iazul cel mare şi cu moară cu două petre îl lasă 
lui Vasile, iar partea din jos lui Gheorghe, 

Ctitori cucernici, bătrânii soţi prin însişi testamentul se în- 
grijesc de ctitoria lor : „Iar pentru biserica ce este făcută de noi 
cu zidire de piatră în mijlocul satului Brătulenii, îndătorim pe 
amândoi fii noştri Vasâli şi Ghiorghie, ca să-i poarte de griji 
pentru toate cele ce să cuvinu. Și asămini îndatorire le lăsăm 
Hilor noştri acestora ca să lase şi ei cătră moştenitorii lor“. 

Copii Vasile şi Gheorghe erau minori în 1813 așa că prin 
acelaș testament li se instituie epitropi pe Manolache Calmuțchi 
şi pe Neculai Cerchez biv căpitan de lefegii. 

Coroeștii nu-şi pot însă păstra moşia părintească din Ba- 
sarabia. Gheorghe, pare a fi murit de timpuriu, lăsând parte din 
moșii fratelui său Vasile, parte surorei sale Smaranda căsătorită 
Varlam. 

Vasile Coroiu, împrumutându-se cu 14.500 ruble argint în 
1847, nu poate plăti datoria la scadenţă şi i se vinde moșia la 
licitaţie la 21 Octombrie 1854, când se adjudecă asupra cumpă- 
rătorului Dimitrie Ion Bantaş. In actul de adjudecare se menţio- 
nează că: „in satul Brătuleni se află biserica parohială Sfântul 
Neculai cu un; singur pristol, din vălătuci cu temelie de piatră, 
cu o clopotniţă deosebită de lemn, împrejmuită cu un gard de 
scânduri”, 

Dimitrie Bantaş era căsătorit cu Anastasia Vasilievna Ban- 
taş, care moare la 29 Martie 1859. Dimitrie Bantaş moare şi el 
la 11 Aprilie 1879. Rămân în urma lor trei copii şi anume: 
Gheorghe, Elena şi Smaranda, aceasta din urmă căsătorită Casso. 
Impărţindu-și între ei averea rămasă dela ambii părinţi, la 9 Mai 
1882, moşia Brătuleni este atribuită lui Gheorghe Bantaș. Acesta, 
șase ani mai târziu o face danie la 9 Februarie surorei sale Sma- 
randa Casso, Aceasta insă nu o poate păstra... O serie de 

acte de vânzare începând din anul 1900 fac ca pământul Brătu- 
lenilor să ajungă în mâinile ţăranilor moldoveni din Boidurești, 
fie prin intermediul lui Mihail Feodor Surucean și Ecaterina Su- 
rucean, cari după ce cumpără o porţiune din moşie, o revând 
Băncei țărănești, care și aceasta la rândul ei o transmite săte- 
nilor.!) 

Biserica din Boldurești zidită pri credinţa boerului mol- 
dovan Vasile Coroiu este în mijlocul satului amintirea vie avre- 
milor de dinainte de răpirea Basarabiei, Prutul nu era hotar la 
marginea satului pe vremea când a fost sfințită... Zidurile s'au 
părăginit, îmbătrânite, sub stăpânire străină, frații despărțiți de 
pe ambele maluri se întâlnesc astăzi liber. în zile de sărbătoare, 
Se cade dar ca sătenii din Brătuleni să se lepede de gândul 
pângăritor și truiaș al dărimărei ei, spre a zidi alta mai nouă şi 
mai încăpătoare. Ar dărima cea mai veche și mai frumoasă a- 
mintire a satului, 


A. V. Sava 
DIMINEAȚA. 

S'a deşteptat din somn grădina Și lumea parcă fermecată 
Zâmbind cu florile-i cochete, De-aţâta cer senin ce plouă 
Dar văile sunt încă pline Peste copaci, petale blonde, 
De lungi şuviţe violete. Se'mbracă'n purpură și rouă. 
La răsărit un strop de sânge Mă înfior de rugăciunea 
Tivit cu panglică de aur, Tăcut-a spicelor din zare 
Incremenește'n așteptarea Și'ngenunchez purtând în suflet 
A totfrumosului balaur. Lumina sfintelor altare. 

SERGIU SARBU 


Soroca 


1) Datele sunt extrase din dosarul nr. 583/1882 al arhivei notariale 
din Chişinău și din registrul de proprietăţi al trib. Lăpuşna. Condicile 
lÍ şi VI - 


Corabia Aeriană. 


Pe albastrele valuri, când stele 
Lucesc în azurul cel sfânt, 
Corabia drumuri rebele 
Străbate cu pânzelen vânt. 


Nu tremură înalte catarguri 


Și şarturi în vânt nu mugesc; 
Doar mute spre vastele larguri 
Mari tunuri de schijă privesc. 


Și nu-i Căpitan pe covertă, 
Și nu-s marinarii pe ea ; 
Nisipul, ori stânca inertă, 
Să-i steie în drum mar putea. 


Pe această pustie de mare, 
E-un ostrov de sumbru granit ; 
Acolo-i mormâniul în care 

Un mare 'mpărat e-adormit. 


Il puseră fără paradă 
Dușmanii !.. Pe jilav- mormânt 
Turnară pietroaie grămadă 
Să-l ţie pe veci în pământ, 


In vremurile când se 'mplinește 
Din clipele morții un an, 
Spre malul de piatră pluteşte 
Fantoma de vas diafan. 

Atunci se trezeşte-adormitul 
Și-afară grăbeşte apoi ; 
Tricornul se vede, slăvitul, 
Și surul veșmânt de război. 


O mână la piept şi-o aşează, 
Trist capul şi-l pleacă spre piept, 
Si'n timp ce lå cârmă veghează, 
Fantoma-și ia zborul ei drept. 


Se duce spre Franța în care 
Mărire şi tron a lăsat, 

Și fiul, a vieţei lui floare, 
Și garda ce nu La trădat. 


Pământul natal când străvede 
Pieziş prin zăbranicul orb, 
Al inimei mers se repede 

Și ochi de jăratec îl sorb. 


Se cațără fără de teamă 
In sus pe sălbatecul mal, 
Pe frații de arme şi-i cheamă 
Și strigă mereu: „Mareșal !..“ 


Soldaţii cu bărbi şi musteaţă 
In șes lângă Elba'n veci dorm, 
In Rusia plină de ghiaţă, 

Ori colo'n pustiul enorm. 

Naud Mareșalii chemarea, In floarea puterei se stinse 
Căci unii pieriră'n război, Și singurul fiu de 'mpărat... 
lar alții gustară trădarea L'așteaptă cu doruri aprinse, — 
Și spada-și vândură apoi. Cin noapte el stă izolat ! 
Lovind cu piciorul în stâncă, Suspină lung până cen zare 
Nervos, înainte-napoi Lucește al zorilor val; 

Se plimbă în linişte - adâncă Se'nșiruie lacrimi amare 

Și iarăşi îi cheamă apoi. Ce cad peste umedul mal, 
Copilul şi-l strigă pe nume, — Domol se dă jos ae pe stâncă 
Un sprijin în viață şi lui! Și capul plecându-şi apoi, 

li dă jumătate din lume, Pătruns de durere adâncă, 
Dar Franța no dă nimănui, In ostrov se'ntoarce'napoi. 

` Trad. Mihail I. Pricopie 
Tighina 
BASM. 

Priveşte cum pe ma! se'nşiră lar în adâncul clar și proaspăt 
Răchiţi săpate'ncet de ploi, Ca'ntr'o oglindă de cristal 

Pe coaja lor deacum sbârcită Se frânge chipul tău de înger, 
Cresc alte ramuri, crude, moi, Frumos, cu zâmbet matinal ? 
Şi ridicându-șşi peste unde Ş'aşa cum stau și sorb cu ochii 
Arcada lor triumfătoare, Conturul formelor întregi, 

Intind pe luciul fără margini In suflet vesel se adună 

Beteli de fir tremurătoare. Seninul razelor pribegi. 


Și îmbătat de-atâta farmec 
Ce'n flăcări argintii se scaldă 
Incep să tremur fără voie 
Ca umbra ta din unda caldă, 

Omul şi dracul. 


Două făpturi omeneşti şedeau de vorbă la capătul unei punți: 
un ţăran şi dracul, 

—  Vericule, zise ţăranul, hai să ne facem fraţi! 

— Bucuros! răspunse dracul. 

Omul sări în cârca necuratului şi porniră pe puntea îngustă, 
care sălta deasupra cumplitului puhoi. 

La mijloc, dracul se opri şi începu să se gudure. Ţăranului 
i se făcuse părul măciucă. | 

— Da'ce-ţi vine, frăţioare? se tângui el, 

— Să mai stăm de vorbă! 

— Tocmai aici te găsi? Om vorbi la mal... 

— Da'de ce la mal şi nu aici? rânji diavolul. 

-— Mă, tu ai aflat de zicătoarea: „Fă-te frate cu dracul până 
treci puntea“ şi-ai umblat să mă păcăleşti. Da'vorba asta o ştie și 
dracul, nu numai oamenii. Aşa dar, eu mă oprii aici să te'ntreb: 

„Rămâi frate cu mine şi după ce trecem puntea, — ori nu“? 

„Dacă nu, am să te ţin aici, băiatule, şi am să te joc, pâna 
ce te voi hotărî !“ 

Şi unde se porni necuratul pe-o sârbă şi-o bătută, de ise cu- 
tremura bietului om măruntaiele, iar puntea sălta fermecat, gata — 
gata să se prăvălească în puhoi, cu îndoita ei povară : jumătate-om 
şi jumătate-drac. 

Țăranul mavu încotro şi se legă să fie frate celui blestemat 
întreaga viaţă. Şi aşa a fost şi vai de capul lui a fost! Prin câte 
ispite şi necazuri l-a purtat încornoratul, la câte fapte rele la în- 
demnat şi cât i-a fost dat bietului rumân să treagă, numai el şi Cel 
de Sus ştie. 

Viaţa lui n'a mai fost viaţă, iar când şi-a închis ochii nici un 
înger ma venit să-i lase pleoapa, ci numai dimoni mici cu limba 
scoasă şi tartori bătrân, cu gura ştirbă, 

A murit încărcat de păcate şi a ajuns în fundul iadului, lä- 
sând în urma lui o învăţătură: 

— Să nu te faci frate cu dracul nici când vei avea o punte 
de trecut! 

— Mai bine ocoleşte nevoia or stâmpăr'o numai pe juimăta- 
te, dar frate cu dracul să nu te facil... 

Victor Eftimiu 


Motive moldovenești în creaţia poetică a 


lui A. S. Puşchin, 


V. MIŞCAREA DELA 1821 DIN PRINCIPATE ŞI A, S. PUȘCHIN 


Un fapt însemnat din viaţa şi opera lui A. S. Puşchin îl con- 
stituie revoluţia dela 1821, desfăşurată în principatele noastre, dato- 
rită mişcărei „eteriste“. 

A. S. Puşchin cântăreţ al libertăţii, nu vedea decât cu ochi 
buni această mişcare — cum o numeşte el — pentru libertatea 
Greciei. 

De la început şi până la sfârşitul acestei mişcări, A. Puşchin 
a fost cuprins de acelaş interes şi entuziasm neschimbat în atitudi- 
nea sa, chiar atunci când revoltaţii dădeau semne vădite că nu 
merită atenţia ce li se arătase dela început în cercurile Europei ci- 
vilizate. 

Numai aici, din Basarabia, A. S. Puşchin a putut fi martor al 
întâmplărilor de peste Prut. 

In această privinţă, el este aproape singurul dintre contempo- 
ranii săi ruşi, care a cunoscut această revoluţie în toate fazele ei. 

Intro scrisoare către generalul Raevsky, prietenul său, îl pune 
la curent — cu destulă conştiinţă a faptului — de felul cum se 
desfăşoară această mişcare 1). 

Contrar atitudinei nepăsătoare — -aproape ostilă, pe care oa- 
rătase generalul rusesc faţă de mişcarea eteristă 2) — Ţarul dăduse 
în această privinţă cele mai drastice ordine urmate de pedepse. 

Astfel, dintrun comunicat „Ucaz* al Ţarului, aflăm: 

a) Al. Ipsilante e îndepărtat din serviciul Impărăţiei ruseşti. 


1) A. S. Puşchin, Pisma, cf. Marg. Ştefănescu, dă o foarte bună 
traducere a acelei scrisori. V. Arhiva, laşi 1928, pg, 269—290. 

2) Este semnificativ că Rusia care întotdeauna lua apărarea creg- 
tinilor din Balcani, de data aceasta, a rămas neutră. 

b) Să se facă cunoscut că M. S. Ţarul, nu admite şi nu a- 
probă întreprinderea lui Ipsilante, aşa că el niciodată să nu se aş- 
tepte la vr'un ajutor din partea Rusiei. 

c) Urmează ordine precise relativ la păstrarea celei mai sfricte 
neutralități, totodată se recomandă Contelui Witgenstein, coman- 
dantul trupelor ruseşti din Basarabia, îndeplinirea celor de mai sus, 
cu multă severitate. 

Cu toate acestea, A. S. Puşchin nu s'a speriat de „Ucazurile“ 
de pe atunci şi a luat o atitudine plină de interes şi simpatie față 
de această mişcare, sperând totodată că Rusia îşi va schimba ati- 
tudinea de „neutralitate“ şi va interveni pentru ocrotirea Grecilor şi 
scria lui S. I. Turgheniev : „Dacă este nădejde de răsboiu, atunci, 
pentru Hristos, lăsați-mă în Basarabia“, 

Rusia rămânând şi mai departe. pasivă, nădejdea lui A. S. 
Puşchin pentru răsboiu se destramă şi astfel el începe să se gân- 
dească la fuga sa în tabăra răsculaților +). 

Fuga în tabăra răsculaților de peste Prut, A. S. Puşchin n'o 
ascundea şi dădea de înţeles în scrisori către prietenii săi despre 
planurile sale; ca ultimă dorință exprimată în aceste scrisori este 
grija pe care o avea poetul pentru fratele său mai mic, de a cărui 
creştere se îngrijea, rugând pe prieteni să aibă dragoste de el. 
Deci, Puşchin se gândea că e posibil să nu se mai întoarcă din 
luptă; planul de fugă după cum se vede încolţise bine în cu- 
getul său, mai ales că A. S, Puşchin purta corespondenţă cu Ipsi- 
lante, căci din însemnările sale dela Chişinău aflăm: 

„În urmă cu trei zile (7 Mai 1821) am scris lui Ipsi- 
lante printr'un tânăr francez care, pleacă în rândurile armatei 
Grecești* 2) Este clar, A. S. Puşchin scria lui Ipsilante cerându- 
poate sfaturi referitoare la fuga sa, la care a şi primit răspuns, căci 
cu câteva zile mai târziu la 24 şi 27 Maiu 1821, scrie prietenilor 
săi Delvig și Gnedici : „Nu de mult am sosit la Chişinău (Not. aut. 
dela Odessa), şi cât mai curând părăsesc blagoslovita Basarabie. 
Sunt ţări şi mai blagoslovite“ şi apoi mai departe: „Nu degrabă 
ne vom vedea. Imprejurările de aici, miroase a despărțire lungă, 
lungă“. i 
ar DS, Ss. Arsevsky, Puşchin i volna, „Mir Bojii, 1899, 


2) Puşchin, statii i materialy vi ll, Odessa 1926. 


E = v. IL, „1927, Odessky dom U- 
cionych, : : 

In urma acestora, nu ne îndoim, că A. S, Puşchin în dragos- 
tea sa pentru idealul libertăţii, a preferat chiar să părăsească bla- 
„goslovita Bâsarabie, fugind în tabăra răsculaților din ţări mai bla- 
goslovite (Moldova, Muntenia, ori chiar Grecia). 

Cu toate acestea, A. S. Puschin, n'a fugit şi chiar a renunţat 
mai târziu la acest gând de fugă. 

N'a fugit A. S, Puşchin din însuşi vina lui 1). Svonul de fugă 
s-a răspândit prea repede, ajungând până la Moscova şi Petrograd, 
„astfel că în situaţia aceasta, negreşit că pentru binele său, de a nui 
‘sse schimba „blagoslovita Basarabie“ şi „blagoslovitele alte ţări“ 
prin alt soiu de blagoslovenii — a preferat să nu fugă. Insă, dacă 
ma putut contribui la opera libertăţii cu arma în mână, A, S. Puş- 
chin a contribuit în deajuns prin talentul său poetic, dându-i revo- 
luţiei dela 1821, prin opera sa, o formă istorică glorioasă, fă- 
când-o nemuritoare. 

Astfel din operile lui A. S. Puşchin, care se rapoartă la revo- 
luţia dela 1821, sunt „Voina“ (Răsboiul) „Lui V. L. Davidov“ (V. 
L. Davydovu) „Greaco eu te iubesc“ (Greceanca ia liubliu tebea) 
„Către Ovidius" (K. Ovidiu), „Greacă credincioasă nu plânge“ 
(Greceanca vernaia ne placi). „Trezeşte-te o Grecie“ (Vostani o Gre- 
ia) şi mica nuvelă „„Chirdijali“. Ne vom opri puţin, la această din 
urmă nuvelă, „Chirdjali“, care după părerea criticului Belinsky 
“este o fidelă redare a faptului petrecut în realitate 2). 


Dar nu numai atăt, ea este putem zice o „minune literară“, 
căci altfel, cum am putea explica că într'o asemenea nuvelă, com- 
parativ foarte mică pentru faptul redat, însă foarte bogată în con- 
inutul ei — a putut A. S. Puşchin înjeheaba toată descrierea lo- 
cală: mediul şi viaţa personagiilor descrise în această nuvelă. 8) 
„Chirdjali“ este o nuvelă unde ca nicăeri nu este redată mai bine 
:aşa numita „culoarea locală“. In afară de cele povestite despre e- 
roul acestei nuvele, Chirdjali şi tovarăşul său Mihalache (haiduc), 
despre cari Puşchin vorbeşte aproape ţinându-le parte, mai aflăm 
aici un tablou fidel al situaţiei răsculaților înfrânți şi refugiaţi de 


1) Sa ţinut de proverbu: românesc „pasărea pe limba ei piere“, 

2) Lavrov P. A. Puşchin | Slavjane, Zapisky Novoros. Univ. Odessa, 
31990 tom. 81 pg. 103—106. 

3) Cf. op. c. pg. 106. 


11 


384 VIAŢA BASARABIEI 


peste Prut la Chişinău. Intâlnim în această nuvelă nume ca: A.. 
Ipsilante, Gh. Cantacuzino, Cantogoni, Chirdiali, Mihalache, etc.,. 
numiri de localităţi: laşi, Mănăstirea Secul, etc., şi cuvinte ce se- 
întâlneau pe vremea ceia foarte des în uzul moldovenilor: delibaș,. 
cleft, beşlâc, doloman, (oală) cu galbeni, iatagan, arnăut, căruță, etc. 

In această nuvelă A. S. Puşchin a inmortalizat bătălia ultimă- 
a răsculaților dela 1821, cari fiind în număr de vre-o 700 au luptat- 
în contra a 15,000 de cavalerişti turci. Natural că primii s'au apărat- 
eroic, însă taţă de numărul mare de turci au pierit cu toţii în lupta: 
de lângă Sculeni, pe Prut !). 


VI. FONDUL COMUN ROMÂNESC DIN POEZIILE LUI 
“A. S. PUŞCHIN. 


In poeziile lui Puşchin întâlnim şi superstiții din viaţa popo=. 
rului. Aceste poezii dacă au ca fond un conţinut de superstiții mai- 
mult sau mai puţin — răspândit la toate popoarele slave, este totuş. 
neîndoelnic că acest fond de superstiții populare din poeziile lui: 
A. Puşchin este mai mult în legătură cu credinţele din tradiţia po- 
porului românesc. 

Dacă în „Pesni Zapadnych slavian* a lui Puşchin, au contri- - 
buit într'o măsură oarecare şi falşificările lui Prosptre Mérimée — 
mavem nimic de spus ; însă că aceste superstiții le ştia A. Puşchin. 
şi din Basarabia, unde superstiţiile despre strigoi, vampiri şi vârco-- 
laci, sunt foate răspândite, — nu ne îndoim. 

In „Ţiganii“, care este opera unde se oglindeşte rezultatul şe-- 
derei sale în Basarabia, aflăm vorbindu-se despre strigoii care, cu. 
răsărirea luceafărului de zi se reîntoc în mormintele lor 2). 

Despre vampiri aflăm la Puşchin în „Haiducul Hrizic“ în. 
„Pesni Zapadnych slavian“ °) iar despre vârcolaci, sau cum îi nu- 


1) Polnoie Sobr. Soc. A. Puşchin, Izd. Slovo, 1921, tom IV pag, 
294—303, 
2) Teperi polunocnoi poroi 
U spiascego tesnit dychanie 
Domaşnii duh pered zăroi 
Uhodit on . . exet Sana 
(Țiganli) 
3) Stanem my vychodit iz mogily` 
Crovi sosat naşich nedrugov spiaşcih 
„Gaiduc Hrizic* 

"meşte Puşchin „vurdalak-i“ aflăm în poezia „Vurdalak“ 2) şi în 
„Marco lacubovici“ 1). 

* Despre superstiții de acest soiu la poporul nostru ne vorbeşte 
‘L. Şeineanu şi S. FI. Marian, n'avem însă culegeri complecte, aşa 
cum ar fi de dorit, comoara literaturii populare s'o avem într'o 
“ediţie ce-ar putea da dovadă de civilizaţia noastră. Multe popoare 
mai sărace ca noi, au reuşit să ne întreacă sub acest raport, în 
“dragostea pentru literatură populară. 

Nicăeri mai mult ca la poporul nostru nu sunt răspândite a- 
ceste superstiții în privinţa morţilor — o moştenire dela strămoşii 
noştri — care n'a dispărut nici până azi. In satele din codrii Or- 
heiului încă din copilărie ascultam cu dragoste aceste superstiții păs- 
trate în poveştile noastre °), 

Tot însă nicăeri ci numai la noi s'a neglijat îngrijirea unei 
“ediţii bune a culegerilor populare. Dacă avem unele informaţii în 
privinţa literaturii populare, acestea sunt departe de a corespunde 
"necesităţilor ştiinţifice. 

In afară de superstiţiile moldoveneşti aflate în poeziile lui 
Puşchin, care au un fond comun mult mai apropiat de poporul 
nostru, mai aflăm acest fond comun şi în poveştile versificate cu 
multă artă poetică de .A. Puşchin. 

Astfel în povestea „Scazka o rybake i ribke“ (Povestea despre 
pescar şi peşte) 4) şi în povestea „Scazka o mertvoi ţarevne i o 
1) Boje! dumaet bedniac, 

Eto verno costi glozet 

Crasnogubyl vurdalac 
2) Tam mogilu prohojago razryli 

Videat — trup rumianţii i svejii 

Eto zib’ vurdalaka, poveri mne. 

3) In privința strigoilor,.vârcolacilor V.I. Şeineanu, Basmele Ro- 
-mâng, pg- 874—879. ) A 4 i : 
` S. FI, Marian „Inmormântarea la Români“ Bucureşti 1892 pg. 
416—421; E ia À 3 
Chişinevskie Eparh. Vedom. 1889, Nr. 17 pg. 736 în aceasta aflăm 
credința despre strigoi la Basarabeni. 

Revista „Zvezda“ 1850, Nr. 50 „Izgnanie Vampira u Rumân* (Iz- 
-gonirea vampirilor la Români). . 

4) V. N. A. Bogdan, Poveşti şi anecdote din popor laşi 1897 ad. 11 
pg. 5—11 şi la I. Şeineanu povestea e redată în rezumat. V, Basmele 
Române pag. 456 şi 843—856. 

semi bogatyriach* (Despre împărăteasă moartă şi cei şapte voinici) 1)» 
contrar atitudinei slavistului lacimirsky, 2) care găseşte nimerit numai: 
de a face paralele între poveştile noastre populare şi ale lui A. S.. 
Puşchin — afirm că miezul acestor poveşti, Puşchin le-a aflat pe- 
meleagurile basarabene şi le-a dat o formă poetică, adăogându-le 
părţi din literatura populară slavă şi poate chiar — uneie elemente- 
din poveştile literaturii universale. 


VII, OVIDIUS NASO ŞI MORMÂNTUL LUI MAZEPA IN IMAGI- 
NEA CREATOARE A LUI A. S. PUŞCHIN. 


Am spus mai sus, că A. S. Puşchin a călătorit prin Basarabia 
spre malurile mărei Negre. Acest fapt i-a prilejuit poetului să-şi a- 
mintească de antica figură a cântăreţului elegiac, Ovidius Naso exilat. 
la Tomis. Puşchin nu ezită să-şi compare soarta sa cu a nefericitului 
cântăreţ roman. In nopţile de vară, când lui Puşchin îi plăcea să 
privească în zarea îndepărtată, amintirea lui Ovidius Naso lua forme 
creatoare şi Puşchin versifica : 


„Umbra lui Naso şi acum încă 
„Ale Dunării maluri le caută *.. 

Pretutindeni, în poezile lui A. S. Puşchin, unde întâlnim numele: 
lui Ovidius Naso, nu simţim decât tendinţa deosebită a poetului de a 
pomeni trecutul şi a cânta cu o desăvârşită măestrie trista izgonire. 
a anticului elegiac, lăsându-ne un fel de regret neexplicabil pentru. 
trista soartă a lui Ovidius Naso. 

In poezia „Poltava“ nu putem 'să nu amintim că dintre toţi: 
ruşii, A. S. Puşchin este singurul, care a spus că mormântul Hat- 
manului Mazepa, nu se află lângă Tighina (com. Varnița). Până a- 
tunci, se credea că Hatmanul Mazepa ar fi fost înmormântat chiar- 
în locul unde s'a refugiat şi Carol XII al Suediei 4). 


1) Elena D. Sevastos. Poveşti — laşi 1892 ed. Saraga pag. 62—65- 
— O variantă a acestei povesti“i se află şila Slavici „Floriţa din Codru“ 
in „Convorbiri Literare” anul 1872. A doua variantă este de origine Ar- 
del:ană, cf. „Pop Reteganul” IV, Nr. 1 (povestea „Mama cea rea“). 
2) Russ. Filologicesky Vestn. Varşava 1901 cartea a pg. 198—2260. 
%) „Eşclo do nine teni Nazona 
„Dunalskyh iscet beregov. 
4) V strane — gde melniţ riad crylatyi 
Ogradoi mirnoi obstupil 

Faptul înmormântărei lui Mazepa se cunoaşte din istoria noas- 
-tră. Intradevăr Hatmanul Mazepa, deşi ucis în comuna Varnița, lângă 
Tighina, a fost înmormântat cu pompa cuvenită la Galaţi. Lucrul 
acesta îl povesteşte M. Costin, v. M. Cogâlniceanu, Let. Moldovei 
şi Valahiei, Bucureşti 1872, tom. III pag. 69—70. 

Deci, A. S. Puşchin, a avut dreptate spunând clar că în za- 
dar am căuta mormântul lui Mazepa pe lângă Tighina 1). Această 
-afirmație din poezia „Poltava“ nu poate fi decât rezultatul unei in- 
“formaţii sigure, aflată dela un cunoscător al istoriei noastre pe care 
Puşchin şi-a amintit-o şi a folosit-o în poezia sa. 


VIII. NUMELE DE „MOLDOVA“ ŞI DRAGOSTEA LUI A. S. 
PUŞCHIN PENTRU BARARABIA. 


Incheiu studiul de faţă cu acest capitol care poate fi încă un 
-argument pentru susţinerile mele. Prin acest lucru — nu vreau să 
“spun că am rezolvat problema definitiv, ci numai am schiţat în linii 
-generale motivele ce mi-au servit pentru a-mi justifica afirmaţia mea 
că A. S. Puşchin are cu mult mai profundă legătură cu Basarabia, 
unde a trăit şi a iubit-o, fapt căruia până acum — nu-i s'a dat cu- 
venita atenţie. 

A. S. Puşchin, este primul şi singurul dintre Ruşi, cari n'a 
“schimonosit numele Moldovei. 

A. S. Puşchin scrie corect cuvântul „Moldova“ şi derivatele 
“lui: „moldovan“ şi „moldovenesc* şi nu cum scriu Ruşii: „Mol- 
“dava* ori „Moldaviâ* şi derivatele: „moldavan“ şi „moldavskii”, 
moldavanin, scriere şi pronunțare firească limbii ruseşti. Puşchin 
“însă, cu simţul său nobil, a înţeles că numele de Moldova şi deri- 
vatele lui, scris şi pronunţat româneşte, e cu mult mai corect şi 
“firesc. 

Bender pustynyc raskaty 
Gde brodiat buivoly rogaty 
Vokrug voinstvenyh moghil 
Ostanki razorenoi seni 
Tri uglublenye, v zemle 
1 mhom porosşia stupeni 
Glaslat o şvedscom korole. 
I tşcetno, tam prişeleţ unylyi 
Iskal by ghetmanscoi mogily (Poltava 1828). 


i 
< 

Intr?o scrisoare către fratele său Lev. S. Puşchin, cu data de 
25 August 1823, Puşchin scrie: „Eu am părăsit Moldova mea şi 
am apărut în Europa“. 


A. S. Puşchin în nobleţa sa sufletească, simţea mai mult de 
cât simte un geniu, simţea profetic. La plecarea sa de pe pământu 
moldovenesc, prin această scrisoare către fratele său, Puşchin expri- 
mând numele de Moldova, răsplăteşte darnic la rândul său, ospita- 
litatea Basarabiei, redându-i încă de pe atunci numele adevărat de 
Moldova, nume ce-a reuşit în desăvârşirea sa firească abia. acuma». 
după un secol şi mai bine. 

Că Puşchin a iubit Basarabia, nu ne indoim şi putem afirma: 
chiar, că Puşchin compătimea soarta Basarabiei şi poate îşi dădea 
seama de nedreptatea istorică făcută de Ruşi. O fire ca a lui Puş- 
chin nici nu putea simţi altfel. 


In „Ţiganii* A. S. Puşchin pune următoarele versuri în gura; 
bătrânului ţigan Alecu. 


Iți voiu povesti ascultă 1) 
Despre mine o poveste, 

De mult, de mult, când Dunărea 
Nu era ameninţată de Moscal 
(lată vezi: eu îmi reamintesc 
Alecule, tristeţea veche). 


Pe A. S. Puşchin cântăreţ al libertăţii, situaţia de robie a mol- 
dovenilor îl mişca şi-l făcea să-i compătimească. In primul capitol 
din acest studiu, am stăruit să explic atitudinea neclară în ceiace 
priveşte exprimarea făţişe a dragostei pentru Basarabia. Deşi ştia 
consecinţele ce-l aşteptau — exprima uneori această dragoste pe 
faţă, căci în poezia sa către Baratynskii spune: 


„Regiunea aceasta pustie °) 


1) Posluşai rascaju tebe 
la povesti o samom sebe 
Davno, davno, kogda Dunaiu 
Ne ugrojal escio Moscal 
(Vot vidiş: ia pripominaiu 
Aleco, staruiu pecial). 

2) Siia pustynnaia strana 
Sviascena dlia duşi poeta, 

„E sfântă pentru un suflet de poet 
-şi pentru a nu supăra şi pe Ruşi; 

„Ea de Derjavin e cântată 1) 

„Și de glorie rusească e plină. 

Că A. S. Puşchin ştia să dea o turnură patriotică poeziilor 
“sale, e destul de vădit şi nu e nevoe nici de o argumentare, ast- 
“fel prin acest procedeu — era liniştit şi Petrogradul şi Moscova, 
Dragostea lui A, S. Puşchin pentru Basarabia n'a încetat nici 

pe urmă, după plecarea sa, căci într-o scrisoare din 1826 a lui 
“Puşchin către un prieten al său, N. S. Alexeev, găsim următoarele: 
„În momentul de față, nu pot să te fac a înțelege ceiace simt la 
primirea scrisorilor tale.. Sunetele Chișinăului, malul Băcului. Tu 
m-ai redat iarăși Basarabiei! Pentru noutățile din Chișinău te 
‘voiu răsplăti şi eu, vestindu-ţi noutăţi dela Moscova“ cf. A. I 
Marchevic, Puşchin i Novorssiiskii Crai; Zap. Nov. Univ. Odessa 
1900, tom. 81 pag. 127—128 şi 142—143). Deci, despre atitudinea 
„nehotărâtă” a lui A. S, relativ la Basarabia, despre care vorbeau 
“istoricii literari Ruşi, 2) după. amănuntele aduse de mine aici, nu 
mai poate fi vorba. A. Puşchin a avut o atitudine hotărâtă pentru 
"Basarabia şi anume: a iubit-o şi a simţit această dragoste aşa nu. 
“mai cum pot simţi geniile de seama lui Puşchin. 


Chişinău 1932 
E. Gane. 


1) Ona Derjavinym vospeta 
I slavoi Ruscoiu polna. 

Poetul Derjavin, vorbeşte despre ocuparea Basarabiei in oda „Na 
“vziatie Ismaila (1790). E 

2) Istoricii literari Ruși, ţineau seamă de poezia lui A. S. Puşchin ' 
»Gorod Chişinev“, însă în această poezie Puşchin nu ne prezintă decât 
un document preţios în privinţa Chişinăului de pe vremea sa. Această 
poezie este un fel de diplomă de blăstăm pentru acest oraş care ţine 
mult la vechile saie tradiţii chiar şi azi, ţine în toată putere cuvântului 
de-a fi cosmopolit, pârlit şi murdar. Nu vorbesc de partea de sus a 
oraşului, care prezintă o infăţişare mai mult decât civilizată. Insă această 
parte a oraşului pe vremurile Jui A. Puşchin nici nu exista, in afară de 
Mitropolia de azi şi casa lui Crupensky. 

Deci, dacă acum partea de jos, a oraşului, prezintă un aspect lu- 
gubru, ne inchipulm că pe vremea lui Puşchin putea fi chiar un infern.— 
Avea dar, Puşchin toată dreptatea s'o biesteme. 

CANTEC DE VARĂ. 


Svâcnesc văpăi pe uliți moarte 
Toţi plopii dorm în poarta ta 
Și-un gând stingher ca de departe 
Imi strigă : „n'o mai aștepta“. 


Cătând sălbatecul tărâm 
Unde idila zăbovește, 

Doar pasul meu pe caldărâm 
Trudit, neştiutor, zorește. 


Alung cu suflet de paragini 

Din drum în drum regret sărman 
Dar văd că nu mai are margini 
Aceeași așteptare 'n vân. 


Și cum no mai găsesc şi-i foc 
Amiaza grea, de vară tristă 
Visez un mistuit noroc 
Strângându-i urmelen batistă 


Octav Sargeţiu 


20 


Poetul Antioh Cantemir și ţarul Petru. 


NUVELĂ ISTORICĂ. 


Un băetan de vr'o patrusprezece ani, cu obrazul smead şi 
plăpînd, sta de strajă la uşa mare ce ducea la dormitorul țarinei 
Caterina. 

Ochii lui mari negrii, cu tăetură puţin mongolică, pe jumătate 
închişi, priveau cu alean, razele scunde ale unei dimineţi de primă- 
vară nordică, 

Era îmbrăcat în uniformă de sergent al regimentului Preobra- 
jenski, jambiere peste pantaloni albi. Corpul său plăpînd se rezema, 
` moțăind, pe o puşcă de grenadir, mai "'naltă ca el. 

Faţa lui fragedă, cu un aer de fermecătoare melancolie, arăta 
o mare oboseală. Cu mâna de copil, albă şi bucălată, îşi freca 
ochii şi se lupta vădit cu somnul şi plictiseala. 

Căscă de vr'o câte-va ori, apoi clătinându-se, încât mai eră 
să cadă, îşi tări pîn' într'un colţ coşcogeamite puşcă şi rezemându- 
se de perete, închise pleoapele ca plumbul. In curând respiraţia 
adâncă şi regulată arăta că mica sentinelă adormise. 

De departe pătrundeau pîn'în palat, zgomote nedesluşite, cio- 
cănituri dese şi îndârjite, glasuri năcăjite de oameni, iar vîntul adu- 
cea dinspre Neva, un miros de sărătură şi de catran. 

Dar santinela, cu mâinile încrucişate pe puşcă, dormea cu gura 
întredeschisă. 

Deodată paşi grei şi repezi se auziră pe pardoseala de mar- 

moră. Doi bărbaţi păşiră spre capătul galeriei, în care copilandrul 
sta cotropit de somn. 
X Erau ţarul Petru şi prințul Cantemir. Cel dintâiu, cu figura sa 
împunătoare bronzată de vânt cu corpul gigantic cam adus de spate, 
purta o haină simplă, ciorapi de casă şi pantofi a căror tocuri 
înalte, trezeau ecoul singuraticei galerii, 

Cantemir părea un băetan pe lângă Petru; avea haine strălucite 
de curte şi o perucă bogată îi cădea peste umeri, 

— „Să vedem, dragă prinţule, ce ostaş va mai eşi din moşte- 
nitorul vostru“, zise Petru, luând în mod prietenos braţul tovarăşu- 
lui său de drum. 

— „Ştie Domnul, Măria Voastră, câtă grijă am cu băeatul ăsta. 
Toată noaptea stă cu nasul în cărţi şi e plăpând şi sfiicios, ca o 
fată, 

De înclinări ostăşeşti, puţină nădejde“. 

— „Dacă-i vorba de cărţi, prinţule, surcica nu-i departe de 
trunchiu“, zise răzând ţarul Petru, 

„Cât pentru ostăşie, viitorul va arăta“. Cantemir oftă adînc. 

— „Şi eu iubesc bucoavnele şi multe am aşternut pe hârtia 
răbdătoare, Dar astăzi un hospodar trebue să ştie a mănui şi spada. 
Duşmanii-s ca lăcustele. Puţină vreme îţi lasă pentru îndeletniciri 
filosoficeşti“. 

— „Asta-i drept. Elinii când au rămas numai cu filosofii, au 
perdut domnia lumii“, făcu ţarul, îngândurat. 

Cei doi bărbaţi se apropiară. 

— „Dar ce“, zise ţarul mirat, „nu văd pe sergentul nostru. A, 
iacătă-l în colţ. Nu mişcă. Nu ea arma pentru salut. Ce? Nu cumva... 
a adormit?*. 

Şi o undă de mâine, îi se ridică în glas, pe cănd faţa lui fu 
contractată de un tic nervos. 

— „Pe toţi zeii, zise Cantemir, Măria Voastră a văzut drept. 
Doarme în post. Asta-i nemai pomenit! Nenorocitule !“ exclamă el 
„dormi de caraulă şi unde? La uşa Măriei Sale?*. 

Copilul se trezi de-odată, holbă ochii şi rămase împetrit de 
spaimă. 

— „Ce-i asta?“ întrebă cu severitate Petru, pe când un uşor 
tremurat îi clatina capul. 

— „Nu saluţi, nesocotitule ?*, se răsti înciudat prinţul Cante- 
mir. „Nu vezi pe Maria Sa?*. 

Micul Cantemir înşfăcă îngrozit arma grea şi abea ridicând-o 
în dreptul pieptului, dete salutul ostăşesc. 

Ţarul Petre nu mai zise nimica dar privirea lui scânteetoare 
arătă atită dojană, încât copilul plecă ochii ca fulgerat şi încremeni 
ca o statue a groazei în faţa lor. 

— „Netrebnicule !“, izbucni Dimitrie Cantemir, pe când vîna de 
pe frunte îi se umfla ca o coardă, „mi-ai pătat cinstea de prinţ şi 
soldat. Meriţi să fii pedepsit cum nu se mai poate !“, 

Şi făcu o mişcare violentă. 

Țarul Petru puse mâna lui grea pe braţul lui Cantemir şi 
acesta, ca subt apăsarea unui cleşte de fier, cobori braţul. 

— „Linişte, Luminăţia Voastră“, zise Petru cu solemnitate. 
„Nu-i stă bine unui filosof să-şi easă din graniţele firei. Prinţul, e 
drept, a călcat consemnul în picioare, îi se cuvine pedeapsă. Dar 
acum este sub povăţuirea mea“, 

Apoi adresându-se micei santinele, zise sever: 

— „Cum ai îndrăznit să înfrângi pravilele caraulei? Răspunde. 

Ai să stai şapte zile la carceră, numai pe pâine şi apă“. 

— „Ertare, Majestate”, bălbâi Antioh. 

„Am stat noaptea târziu..., Am... am pregătit învăţătura pentru 
mâine...“ 

— „Ai stat târziu ? Treaba ta! 

Ei frate, dacă aşi trebui să dorm cât stau de târziu, ar tre- 
bui să moţăi pe picioare toată ziua“. 

-—,Măria Ta, eşti prea bun“, zise Cantemir „nu merită atîta 
îngăduială“. 

— „Te-am pus de caraulă la intrarea camerei țarinei“, urmă 
Petru, pe un ton de învăţător. 

„Ti-am dat o cinste zavistuită de atîţea copii de curteni. Şi 
asta, pentru dragostea ce o port familiei tale şi tatălui tău, aliatul 
nostru. 

Ce ţi-a părut însărcinarea mea ? 

O glumă? Tu crezi că ne jucăm de-a soldaţii ? Din copii ca 
tine, a eşit o armată, cu care am izbit şvedul peste creştet... 

Dar asta ce-i ?%, întrebă el, apropiindu-se de “copil şi sco- 
ţând din buzunarul larg al mundirului lui, o carte cu scoarţe roşii. 

„Ce-i asta? Şi încă citeşti în timp de pază?* Şi deschizând 
scoarța, ceti: 

„Satirele lui Juvenal“. 

Dimitrie Cantemir, ferbea de mânie. 

— „Ce ruşine! Ce ruşine!“ bătu el cu piciorul în pardoseala 
de marmoră. 

— „Cum, domnule satiric“, urmă Petru, batjocoritor „dacă 
ţi-aşi trânti o satiră de nuele pe spinare? D'apoi când mi-ai vor- 
bit elineşte la hramul lui Sf. Dimitrie Solunskii, te-am crezut băr- 
bat întreg, înţelept“. 

„Am vrut să te pregătesc pentru ranguri înalte şi fapte mari; 
Să ajungi să conduci pe alţii. Azi văd că meriţi bâta“. 

Obrazul lui Antioh din alb ca peretele se împurpură pîn'în 
sfîrcul urechilor. 

— „Ai să fii gonit din regiment ca un netrebnic, urmă Petru, 
„Ştii ce însemnează asta?“. 

—„Ertare, Majestate!“, 

— „Ştii, te întreb?“ se răsti ţarul, şi-l privi cu acea privite care 
îngheţa sângele în vinele şi a celor mai îndrăzneţi. 
— „Ştiu Majestate... ertare!“. 
- Si copilul doborit de spaimă şi ruşine, era să se prăbuşească 
la picioarele groaznicului ţar. 

—, Ţine-te drept ! Ţine-te drept! 

„Eşti doar prinţ, fiu de hospodar samo-derjeţ! Poartă-te aşa, 
să mai nevoe de ertare. 

„Şi-acuma cară-te! stângă'mprejur !“ 

Copilul se ridică cu greutate, ca o jertfă rănită şi luându-şi 
puşca la spinare, o intoarse cu stângăcie, agăţând aproape cu baio- 
neta, peruca tatălui său. 

—,„Ce mai grenadir” „zâmbi fără voie ţarul Petru, „cu de- 
ăştia, nu o să luăm Azovul dela Turci“. 

Apoi luă pe un ton mai blând: 

—„Aşi vrea să te văd de caraulă la o pulberărie, să vie: 
şvezii să te prindă dormind“. 

„Ţi-or da ei foc, şi ai să zbori atunci la cer, cu Juvenalultău 
cu tot“. 

„Ce mostră de sergent !“, zise el. 
„Marş la Cazarmă !“. 

Micul prinţ eşi ţeapân, în pas de ceremonie şi câtăva vreme, 
zgomotul paşilor săi se îngâna cu plânsul său în sughiţuri. 

Dimitrie Cantemir plecă fruntea pe piept, atins adînc în sim- 
țimintele sale de curtean şi mândria de părinte. 

Cât nu încercase să facă din băiatul acesta, un ostaş strălu- 
cit şi un om de curte! Zadarnic: Gândul copilului era la carte, 
departe de lume şi de zgomotul ceremoniilor. 

—,„Văd că nu trage a oştean. L'au scos Râmlenii din minţi“. 

— „Dumnezeu mi-e martor, Măria-Ta“, zise Cantemir cu von 
cea înceată“, cât mă stăruesc pentru bicisnicul ăsta de copil“. 

— „Ştiu, ştiu“, reluă Petiu „Se yode că greu se schimbă firea 
“omenească, 

„Cât nu m'am străduit şi eu cu țareviciul Alexei! Ce n'am în- 
«cercat ?“, zise el cu sumbră întristare. „Totul a fost ca scris pe nisip“. 

Apoi făcând o sforţare puternică pentru a şi goni gândurile 
'negre ce-l năpădeau, zise, luând de braţ pe aliatul său: 

— „Dar să lăsăm astea. Avem altele mai folositoare de făcut. 
“Gândurile jalnice te opresc dela muncă. Şi totul ce nu-i muncă, e 
“timp furat. lar de lucru, avem, slava Domnului“. 

Mâine e senatul. Apoi trebue să primim ambasada persană... 
‘S'a îngrămădit şi un noian de rapoarte de ale voevozilor. Apoi tot 
mâine botezăm noua corabie de războiu. Are să fie cea mai mare, 
cu două-spre zece tunuri de bronz“ făcu el, însufleţindu-se la amin- 
irea îndeletnicirei sale favorite. Apoi urmă repede: 

„Dar să nu uit. Asamblea se strânge astă seară la Cancelarul 
'Şafirov. 

„Nădăjduesc că te voiu vedea cu toată familia, dragă prințule ! 
Mi-a venit din Spania un vin dulce, o minune şi fructe proaspete. 

Apoi vom cerceta împreună, învățăturile lui Leibnitz. Neamţul 
ăsta, are unele lucruri foarte adânci“... 

— Cum nu, cum nu“, se grăbi să spue acum Cantemir, mai 
potolit şi bucuros că ţarul trecuse la altă vorbă. 

-—„Să ne grăbim dar“ încheă Petru, tărându-l de braţ. 

Şi mersul lui năvalnic, răsuna pe podeala de marmoră, pe 
când de afară pătrundeau zgomote de ciocane şi ronţăitul ascuţit al 
“ferăstraelor. 


II. 


Drăgălaşa prințesă, Maria Cantemir, citea cu încordare o po- 
‘estire franceză, când află că frățiorul ei fusese închis la carceră. 
Andată se hotărî să-l vadă, fără să aştepte ag cu care plecaseră 
cele două domnişoare de onoare. 

In contra etichetei şi îmboldită numai de curajul firilor timide 
în clipe de cumpănă, ea se duse, întovărăşită numai de o camerieră; 
până la cazarma mohorită a Preobrajenilor. Aci sta de gardă un 
uriaş cu perucă, cu mustăţi ce păreau vopsite, de negre ce erau, 

Uriaşul zâmbi, văzănd copila plăpândă ca o statuetă de porțelan. 

-— Ce doreşti! întrebă el cu mirare. 

— „Sunt prinţesa Cantemir“, zise cu mândrie silită, copila. 

— „Ah, poftiţi, Luminăţia Voastră. Drept înainte şi la dreapta“. 

Maria trecu printr'o sală, mirosind a iuft şi a umezeală, în 
care, la lumina unei ferestre, mai mulţi soldaţi jucau cărţi pe o. 
tobă mare. 

—,„Vreau să văd pe prinţul Cantemir“, zise ea, adresându-se 
soldaţilor. 

—,„E la carceră, în fundul curţii“ zise un sergent, cu părul ca 
un snop de cânepă, aruncând cu putere o damă de treflă, încât 
toba scoase un sunet sonor. 

—,„Treflă! S'a dus stofu de votcă!“ 

Prinţesa grăbi într'acolo. 

La uşa carcerei o santinelă se plimba cu paşi mari mormăind 
un cântec trăgănat. 

Santinela se opri. 

—- „Ce poifteşte fetița ?“ întreabă el brusc. 

— „Vreau să văd pe prinţul Cantemir”. 

—,„Nu e voe!“ 

-—„Dar eu vreau să-l văd !“ 

—,„Nu e voe, îți zic. Ce? de-acuma a început-o prințul cu 
vizitele domnişoarelor ?* 

Prinţesa bătu din picior pe când tot obrazul ei se făcu 
ca focul. 

— „Cum îndrăzneşti ? Sunt prinţesa Cantemir !* 

Sentinela luă de-odată, o ţinută militară. 

—„Ertare, Luminăţia-Ta ! n'am ştiut“ ! 

„Avem poruncă straşnică. Aduceţi hârtie de la comandant“. 

— „Mă duc chiar la împăratul, să vedem dacă nu are să-mi 
dea voe“. 

Şi încruntată, se întoarse repede, îndreptându-se spre palatul 
de vară. ; i 

Ajungând obosită la palat, o casă în stil simplu ceva mai 
mare decât cele de prin prejur, — ea trecu pe lângă mai multe 
santinele, care cunoscând-o, îi deteră drumul, 

La uşa „strungăriei“, camera de lucru a ţarului, vistavoiul său 
credincios, moțăia pe scaun. 

— „Vreau să văd pe Măria Sa“, 

— „Măria Sa, nu primeşte. Lucrează“, zise străjerul, sculându- 
se cu respect. 

— „Pe mine mă primeşte. Sunt prinţesa Cantemir“. 

— „Nu se poate, Inălţimea Voastră“, zise vistavoiul, punând: 
mâna pe clanţa uşii. 

— „Dar eu zic că se poate“, făcu prințesa şi dând la o parte, 
mâna păzitorului, împinse uşa şi intră. Aci de odată, tot curajul 
îi căzu. Rămase temătoare, lângă uşă, neîndrăznind nici să înainteze, 
nici să se'ntoarcă, 

Era o cameră joasă, Ţarul Petru, după un teanc mare de 
hărtii, însemna ceva pe o placă, confundat cu totul în lucru. 

Pe scaune, pe jos, erau grămezi de cărţi, instrumente, iar în-. 
tr'un colţ, un glob lucea la lumina scundă a ferestrei, In fund se 
vedea o roată de strungărie. 

Auzind zgomot, ţarul Petru ridică fruntea lui gânditoare şi: 
ochii lui mari, luminoşi, se pironiră asupra copilei. 

—„Ertare, Măria Voastră... Mi-am luat îndrăzneala“... zise ea,. 
abia răsuflând. 

—,„Ce vrei ? Vino mai aproape... 

Copila se apropiă, tare stânjenită şi făcu cu stângacie, o re- 
verenţă de curte. 

Sub privirea ţarului, ochii îi se împâienjeniră şi în tâmple: 
simţea svăcnitura vinelor, 

—y„Ah, ţigăncuşă neastâmpărată*“ zise Petru, „crezi că am, 
timp de joacă?“ Apoi zise blând: „vino încoace“. 

Maria se apropiă, sfiicioasă. El, punând delicat mâna mare: 
şi bătătorită pe creştetul copilei, îi netezi buclele negre—lucii. 

—,„N’am venit pentru joacă, Măria Voastră... să mă ertaţi.., 
dar frăţiorul meu, Antioşa a fost închis la carceră.“ 

—„Da, da, eu am dat poruncă“ zise indispus Petru „Ai au- 
zit poate, că nu prea glumesc cu somnoroşii şi cu leneşii?.“ 

—,„Nu e leneş Măria-Voastră. Aşi vrea să înveţe toţi ca el,. 
dar e plăpând şi a stat seara târziu“. 

—-„Aşa dar tu-l întăreşti în apucăturile astea?“ întrebă el, pre- 
făcându-se supărat. „Frumos din partea unei prințese. Credeam că: 
eşti mai înțeleaptă ca drăcoaica mea de Liza“. 

Maria Cantemir ridică fruntea şi se uită drept în ochii ţa-- 
rului. 


27 


400 VIAŢA BASARABIEI 


— „Măria ta, nu sunt decât o prinţesă, dar îmi cunosc dato- 
“rial“... 

— „Oho“ făcu el, zâmbind — „aşa sunteţi voi, Moldovenii, 
“tot cu capul mândru. Ei, dar văd că eşti soră bună şi ai inimă. De 
-data asta, să-i se treacă. Dar pe viitor să-şi cunoască datoria şi la 
cazarmă ca şi la şcoală. Pe viitor“, ameninţă el cu degetul“ să nu fie 
vina mea. Auzi?“ 

Şi luând o bucată de hârtie, scrise pe ea, câte-va vorbe cu 
un scris mare şi grăbit şi i-o întinse: 

— „Ţine, şi-acum cărăbăniţi-vă, Luminăţia-Voastră. Am mult 
-de lucru“. Copila luă hârtia, făcând o reverență adîncă şi o zbughi 
pe uşă. 

Petru sună. 

Vistavoiul intră şi se opri ca o stană, la uşă. 

—„Nu ţi-am spus să nu laşi pe nimeni? Cum împlineşti po- 
'runcile? Bagă de seamă!“ Şi se uită aşa de crunt la el, încât vis- 
“tavoiul îngălbeni şi eşi, împleticindu-se, 

Prinţesa se repezi într'un suflet, tărînd de mână cameriera, o 
"luă înspre cazarmă, unde ajunseră abea suflând şi împurpurate. 

Venind în faţa carcerei, flutură ţidula Ţarului, dând să intre. 

Sentinela luă ţidula cu slova împărătească, salută şi zise; 

— „Poitiţi la căpitanul!“ 

— „Du-te de-l cheamă!“ 

„Sunt de post, şi nici o sută de diavoli nu mă pot urni de aci. 

Cancelaria e în fund la stânga.!“ 

Prinţesa îi luă nerăbdătoare, ţidula din mână şi se repezi în- 
“ro fugă, la cancelarie. 

Intrând, făcu o uşoară reverență şi dete ordinul. 

Căpitanul se sculă respectuos, citi ordinul şi se aşeză să scrie, 

Copila se frământă în loc, de atâta aşteptare. Căpitanul che- 
mă un soldat şi-i dete ordinul. 

— „Aşteptaţi aci, Inălţime, acum are să vie“. 

Peste câtă-va vreme care-i păru o veşnicie, uşa se deschise şi 
Antioh, palid şi tras la faţă, se aruncă în braţele surioarei sale. 

— „Drăguţul meu, Antioşa“, zise ea, netezindu.l pe cap, cu 
-duioşie de mamă, „ce-ai păţit? Ţi-a fost frig? Ţi-e foame? Săr- 
manul meu. Vezi să nu mai faci, împăratul era tare supărat“. 

Bătrânul căpitan întoarse capul şi tuşia mereu, pentru a-şi: 
ascunde emoția, care i se părea că nu se potriveşte cu greutatea. 


“rangului său... 


* 
* * 


Fratele şi surioara eşiră, ținându-se de mână, iar pe unde tre-- 
ceau, sentinelele prezentau arma. 

Maria Cantemir povesti pe drum frăţiorului său, toată întâm- 
plarea. Antioh se miră de îndrăzneala ei. 

— „Trebuiam să te scap. Ce-ai fi făcut o săptămână în închi-- 
soarea aia grozavă ?* | 

— „Da, e foarte rău. D'abia poci să te mişti. 

Dar dacă ai cărţi, îţi mai piere urâtul“. 

—,„Tu, pentru cărţile tale, eşti în stare să uiţi toată lumea“. 
Ei ajunseră pe malul Nevii. In toate părţile, domnea o activitate în- 
frigurată. Se cărau materiale, se construiau clădiri, se aliniau dru- 
muri, se petruiau trotuare. 


Peterburgul, prin voinţa năprasnică a întemeetorului său, se- 
ridica încet, din pământurile băltoase pe care era zidit, în suspi- 
nele miilor de şerbi, aduşi aci din toate unghiurile Rusiei. 

Unele străzi erau de-abea începute, cu căsuțe pe ele, după fe- 
lul olandez. Ici şi colea, se ridica vre-o zidire mai mare, cu unul 
sau două caturi, o clădire oficială, sau vre-un palat de curtean, 

Prinții se întâlneau pe drum cu carete bogate, în cari şedeau 
ţanţoşi, boerii sau demnitarii de la curte, în haine împodobite cu. 
fireturi, 


Strigătul vânzătorilor de plăcinte, şi de cvas, te asurzea. - 
Pe dinaintea caselor, se vedeau servitori măturând strada, căci- 


_gradonacialnicul dăduse ordine severe şi servitorii neascultători e- 


rau bătuţi cu cnutul. 
De-odată auzul lor fu izbit de un clopot de alarmă. 
Inspre răsărit începură să fugă, o mulţime de oameni şi sol- 


daţi, înspre o casă mare, de unde se vedea înălțându se spre cer, 
un fum gros. ; 


—,„Arde undeva“, zise Antioh. 

In aceiaşi clipă, o trăsură cu un cal, se îndreaptă în fuga. 
mare în spre foc, In lăuntrul trăsurei, copii recunoscură figura în-. 
cruntată a ţarului Petru. 

— „Merge să stingă focul“, zise din nou, micul prinţ. „Areo- 
'biceiuri ciudate”, 

— „Mie nu-mi place curtea asta“ urmă prinţesa Maria. „Toţi 
“sunt aşa de cumpliţi şi fudui. Numai împăratul când e în toane bu - 
“ne, vorbeşte şi se poartă ca un om mare. Ceilalţi parcă ar fi picat 
„din cert, 

— „Eromonachul Procopovici râde de ei”, zâmbi Antioh, — 
„zice că” plăcintarii când ajung boeri, sunt mai mândri decât voe- 
vozii“. 

--„Da, da, nu poate să-l sufere pe graful Mencicov pentru 
“fudulia lui“. 

—,„Eu am scris şi o satiră în contra acestor curteni lacomi şi 
“gălăgioşi“ zise Antioh, luându-şi un aer de om virstnic. 

— „Cum, ai fost în stare?“ se uită ea la el cu uimire plină 
"de admiraţie. 

„A, să mi-o citeşti, să mi-o citeşti,“ zise ea veselă. 

— „Dar să nu ştie tătuţu, căci se face foc. El nu vrea să se 
supere cu ei“. 

Ajunseră la casa lor de reşedinţă. 

Era o clădire mare, cu un cat, cu o scară largă şi cu o gră- 
“dină în spatele ei. 

Urcară repede treptele mari de piatră, şi apropiindu-se de ca- 
merile lor, auziră un glas duios cântând un cântec vechiu. 

—,„Ah, doica noastră”, zise Maria Cantemir, „s'o ascultăm. 
„Nici-odată n’a cântat aşa de frumos. 

Aşa îi se face dor de ţară, şi cântă cu foc“. 

Fratele şi sora fură pătrunşi ca de o neînţeleasă vrajă, şi în 
"vOlbura înfrigurată a noiei lumi ce se ridica în jurul lor, — cântul 
“bătrânei Moldovence răsuna ca un tainic glas de pe un tărâm în- 

«depărtat şi drag. . 


Sergiu-Victor Cujbă. 


-30 


BOERII, 


399. 


400. 


401. 
402. 
403. 


404. 
405. 
406. 
407. 
408. 
Visterie. 
409. 


Moldova şi Basarabia 
1807—1817. 


TREPTELE BOEREŞTI ŞI SLUJBELE INDEPLINITE: 
(urmare din Nr. 6, pag? 339). 


Negruf Dinul: la 1810, este Vel Clucer. 

Negură Vasile : la 1810, este Vel Sulger. 

Nemișescu loan : la 1817, este dvorean [din Medelnicer].. 
Nichifor : la 1810, este Vel Jignicer. 

Niciu Dumitrachi: la 1810, este Vel Clucer. 

Niculescu Iordachi: la 1810, este Vel Medelnicer. 
Niculescu Ioniță: la 1810, este Vel Stolnic. 

Oatul Iftimi : la 1810, este Vtori Calaraş. 

Ochincă Petru: la 1810, ca dvorean, este Maior. 
Onofrei Vasile : la 1810, ca Vel Sărdar, este diac de- 


Paladi Constantin: la 1810, ca Vornic de Ţara de jos,. 


conduce Logofeţia Ţării de sus, fiind şi membru în Divanul Jude- 
cătoresc; la 1817, este dvorean, 


410. 

411. 
rean, 

412. 


413. 
414. 


415. 
416. 
417. 
418. 
419. 


Paladi lacovachi : la 1817, este dvorean. 


“Paladi Ioniță: la 1810, este Vel Comis; la 1817, dvo-. 


Palilogul. Coståchi : la 1810, este Vel Medelnicer. 
Panåite Alexandru: la 1817, este dvorean [din Comis).. 
Panaite Constantin: la 1810, este Vel Medelnicer, 
Panaite Enache: la 1817, este dvornic [din Medelnicer]. 
Pană loan: grec; la 1810, este Vel Clucer. 

Papafil Anastastă: la 1810, este Vel Pitar. 

Pascal Neculai: la 1810, este Vel Medelnicer. 

Păun lanachi [Enachi]: la 1810, ca Vel Paharnic, este- 


Sameş al Sărdăriei de Orheiu [4 Lăpuşna]; la 1817, este dvorean.. 


420, 


Păun Neculai: la 1817, este dvorean. 

421. Păun Vasile : la 1817, este dvorean. 

422, Perestieri Fotachi: la 1817, este dvorean, Sameş al Is- 
*prăvniciei de Codru. 

423. Peristeri Iancu: la 1810, este Vel Stolnic. 

424. Pisoski Vasile; la 1810, este Vel Sulger. 

425. Plincopul Toma: la 1817, este dvorean. 

426. Poamăacră Toader: la 1810, este Vel Şatrar. 

427. Popa Iordachi: la 1810, este Vel Pitar. 

428. Popov Constantin: la 1810, este Vel Medelnicer, 

429, Portasi Gheorghe: la 1807, este Vel Şatrar, nou boerit. 

430. Potlog Vasile; la 1810, este Vel Stolnic. 

431. Prăjescu Ioniță : la 1810, este Vel Sărdar. 

432. Proca Gheorghe : la 1817, este dvorean [din Pitar]. 

433. Pruncul Alecu: la 1817, este dvorean. 

434, Pruncu Enachi [loan]: la 1810, este Vel Căminar; la 
1817, ca dvorean, este Nadvornii Sovietnik. 
435. Racliș Vasile: la 1810, ca Vel Medelnicer, este diac de 
Visterie. $ 

436. Racoviţă Costachi: la 1808, 1810, este Vel Spatar; la 
1808, este membru în Al doilea Departament, la 1810, membru în 
Departamentul Trebilor Criminale. : 

437. Racoviță lancu: grec; la 1808, 1810, ca Vel Armaş, 
“este membru în Departamentul Pricinilor Străine. 

438. Racoviță Mihalachi: la 1807, este Spatar, mai înainte 
fiind Vel Căminar. 

439. Radovici Gavril: la 1810, este Vel Sulger. 

440. Radovici Manolachi:: la 1807, este Vel Sulger, mai 
‘înainte fiind Vel Şatrar. 

441. Radu Manolachi: la 1810, este Vel Sărdar, mai înainte 
“fiind Vel Medelnicer. 

442, Radu Panaite : la 1810, este Vel Sulger. 

443. Rafail Armago : grec ; la 1810, este Vel Ban. 

444. Rale „Zamfirachi : la 1817, ca dvorean. este Kolejskii 
Asesor. i | 3 

445. Ralet Dimitrie: la 1808, 1810, este Vornic de Ţara de 
“sus; la 1808, membru în Departamentul Pricinilor Străine, la 1810, 
membru în Departamentul Trebilor Criminale. 

446. Razul Grigore : la 1810, ca Spătar, este membru în Al» 
doilea Departament. 

447. Râșcanu Dimitrie : la 1817, ca dvorean este Nadvornii, 
Sovietnik. | 

448. Râșcanu Gheorghe [lordache] : la 1810, este Vel Cămi-. 
nar; la 1817, dvorean. 

449. Râşcanu Grigoraș: la 1810, este Ban. 

450. Râșcanu Matei: la 1810, este Vel Stolnic; 1817, dvo-. 
rean [din Spătar). 

451. Râșcanu Ştefan: la 1817, este dvorean [din Comis]. 

452. Râşcov Neculai: la 1817, este dvorean [din Vtori Comis]. 

453. Roman Gheorghe: la 1810, este Vel Pitar. 

454. Rosăt Constantin [Costache]: la 1809, 1810, este Veł 
Căminar; la 1 Decembrie 1809, conduce Starostia de Putna. 

455. Rosăt Dracachi: la 1808, 1810; este Vel Căminar; la. 
la 1899, conduce Sărdăria de Orheiu [4 Lăpuşna]. 

456. Rosăt Ioniţă: la 1810, este Ban. 

457. Rosăt Lupul: la 1817, este dvornic [din Medelnicer]. 

458. Rosăt Petrachi: fiul Banului lordache Rosăt, la 1810, nu. 
este încă boerit. 

459. Rosăt Răducanu: la 1810, este Ban. 

460. Rosăt Vasile: la 1808, ca Spatar, conduce Sărdăria de- 
Orheiu; la 1810, este Vel Medelnicer, la 1817, dvorean. 

461. Roset Ioniță: la 1810, este Spatar. 

462. Roset Iordachi: la 1808, 1810, este Spatar; la 1808, 
conduce Isprăvnicia de Soroca, la 1810, Vornicia de Obştie. 

463. Roset Iordachi: la 1810, ca Visternic, conduce Visteria,_ 
fiind şi membru în Divanul Intâi. 

464. Roset Răducanu: la 1810, este Hatman. 

465, Roset Vasile: la 1810, ca Vornic de Obştie, conduce- 
Vornicia de Obştie, fiind şi membru în Divanul Judecătoresc. 

466. Rusul Constantin: la 1817, este dvorean. 

467. Rusul Constantin: la 1817, este dvorean [din Medelnicer]. 

468. Rusu Dinu: la 1817, ca dvorean, este Kolejskii Asesor=- 

469. Rusu Enachi: la 1817, este dvorean. 

410. Rusu Grigore: la 1817, este dvorean. 

471. Rusu lancu: la 1817, este dvorean. . 

472. Rusu Iordachi : la 1817, este dvorean. 

473. Sacară Dumitru: la 1807, este Vel Clucer, mai înainte 
“fiind Vel Şatrar ; la 1810, este Sameşul Isprăvniciei de Bacău. 

474. Salla Iordachi: la 15 August 1809, conduce Isprăvnicia 
de Bender [+ Căuşani (Bugeac), Ackerman şi Kilia'; la 1817, dvo- 
rean (din Treti Visternic) conduce Isprăvnicia de Codru. 

475. Saul Dimitrie: la 1808, 1810, ca Postelnic, este mem- 
‘bru în Departamentul Pricinilor Străine. 

476. Sâvastos Toderachi : la 1810, este Vel Sulger, 

411. Sălceanu Dumitrachi : la 1810, este Vel Jignicer. 

478. Sărghie Iordache : la 1810, este Vel Şătrar. 

479. Scărlat Grigori : la 1810, este Vel Şătrar. 

480. Scântei Vasile: la 1810, ca Vel Sulger, este diac de 
Divan. 

481. Scorțescu Anastasie : la 1810, ca Vel Sărdar, este diac 
«de Visterie. 

482. Scorțăscu Grigori: la 1817, ca dvorean, este Kolejskii 
“Reghistrator. 

483. Simgiorgiu Toader : la 1810, este Polcovnic agiesc. 

484. Simion: la 1808, ca Jignicer conduce Isprăvnicia Bender 
;[< Câuşani (Bugeac), Ackerman şi Kilia]. 

485. Sișman Lefter : la 1810, este Vel Şatrar. 

486. Soroceanu Gheorghe: la 1810, este Vel Pitar. 

487. Soroceanu Vasile: la 1817, este dvorean [din Pitar]. 

488. Șpițerul Gheorghe: grec; la 1810, este Vel Jignicer. 

489. Stamalachi : la 1810, este Căpitan de Lefegii. 

490. Stamati Constantin : la 1817, ca dvorean, este Titularnii 
“Sovietnik. 

491. Stamati Iftimi: la 1810, este Vel Sulger. 

492. Stamati Ion: la 1810, ca Vel Pitar, este Talmaciu. 

493. Stamati Simion: la 1810, este Vel Şatrar. 

494. Stamati Toma : la 1810, este Vel Paharnic; la 1 Ap- 
ilie 1810, conduce Pârcâlăbia de Covurlui [Galați]. 

495. Stamati Vasile : la 1807, este Vel Stolnic, mai înainte 
fiind Vel Şatrar. 

496. Stamatin Alexandru : la 1810, este Vel Sulger. 

497. Stamatin Toma : la 1810, este Vel Sulger. 

498. Stamo Apostol: la 1817, ca dvorean, este Kolejskii So- 
wvietnik, 

499. Stan Iordachi: la 1810, este Polcovnic agiesc. 

500. Stavăr lancu: la 1810, este Vel Sulger. 

501, Stavăr Iordachi: la 1810, ca Vel Medelnicer, este diac 
de Visterie. 

502. Stavăr Tuduri : la 1807, este Vel Sulger, mai înainte 
fiind Vel Şatrar. 

503. Steri: grec; la 1810, este Vel Şatrar. 

504. Stihi Neculai : la 1810, este Vel Pitar. 

505. Stârce Ștefan : la 1810, este Vel Şatrar. 

506. Străjescu Pascal : la 1810, este Vel Şatrar. 

507. Strătulat Niculai : la 1807, 1810, este Hatman, mai 
înainte fiind Spatar; la 1810, este membru în Al doilea Departa- 
ment, mai înainte conducând Pârcălăbia de Hotin. 

508. Sturdza Constantin : la 1807, 1810 este Spătar, mai 
înainte fiind Vel Comis; la 1 Aprilie 1810, conduce Isprăvnicia de 
Soroca. 

509. Sturdza Costache : la 1818, ca Vel Comis, conduce Is- 
prăvnicia de laşi. 

510. Sturdza Dimitrie: la 1808, 1810, ca Vornic de Ţara de 
jos, conduce această Vornicie, fiind şi membru în Divanul Jude- 
cătoresc. 

511. Sturdza Grigoraş [Grigore]: la 1808, 1810, este Vi- 
sternic; la 1808, conduce Logofeţia Ţării de sus, fiind şi membru 
în Divanul Judecătoresc. 

512. Sturdza Ioniță [loan]: la 1810, este Spătar; la 1817, 
ca dvorean, este Kolejskii Sovietnik. 

513. Sturdza Ioniţă : la 1810, este Vel Căminar. 

514. Sturdza Iordache: la 1810, este Spătar. 

515. Sturdza Manolachi : la 1810, este Vel Stolnic. 

516. Sturdza Petrachi : fiul Spătarului Dumitraşcu Sturdza, la 
1810, nu este încă boerit; la 1 Aprilie 1810, conduce Isprăvnicia 
de Tecuci, 

517. Sturdza Sandu [Săndulache]: la 1810, ca Hatman, este 
membru în Divanul Intăi. 

518, Sturdza Sandu : la 1810, este Vel Medelnicer. 

519. Sturdza Ștefanache: la 1808, ca Sărdar, conduce Săr- 
dăria de Orheiu. 

520. Sinescu lordăche : la 1810, este Vel Sulger. 

521. Șărban : la 1810, este Vel Stolnic. 

522. Șărban: la 1810, este Vel Jignicer. 

523. Șeinevici Constantin: la 1817, ca dvorean, este Maior. 

524. Ștefan ot Galaţi: la 1810, este Vel Pitar. 

525. Tăutu Ion: la 1810, ca Vel Paharnic, este diac de Divan 

526. Teodor Iordachi [Gheorghe] : la 1809, este Sulger, la: 
1810, Vel Şatrar; la 1 Martie 1809, conduce Isprăvnicia de Toma- 
rova; la 1817, ca dvorean, este Kolejskii Secretar, conduce Isprăv- 
nicia de Greceni. 

527. Teodorache : la 1810, este Căpitan de Darabani. 

528. Teodosie [Teodosâe] : la 1810, este Vel Pitar; la 1817, 
dvorean. 

529. Teodosiu Grigori : la 1810, este Vel Sulger. 

530. Teodosiu Săndalachi [Sandu]: la 1810, este Vel Me- 
delnicer; 1817, ca dvorean, este Kolejskii Asesor. 

531. Tiriachiu (Teriachioglu] Constântin: la 1808, 1810, este- 
Vel Jignicer; la 1808, conduce Isprăvnicia de Greceni; la 1 Aprilie: 
1810, conduce Isprăvnicia de Tecuci. 

532. Toader: la 1810, este Vel Sulger. 

533. Tomuleţ Iordachi : la 1817, este dvorean. 

534  Trohin Neculai: la 1817, este dvorean. 

535. Tuduri Manolachi : la 1810, este Vel Clucer. 

536. Tuduri Pascal: la 1817, este dvorean [din Sulger]. 

537. Tufescu Toader : la 1810, este Vel Şatrar. 

538. Tuzachi: la 1810, este Vel Sulger. 

539. Țărnă Vasile: la 1810, estel Vel Jignicer; la 1817, 
dvorean. 

540. Țintilă loan: la 1810, este Treti Visternic. 

541. Țintilă Iordachi: la 1810. este Vel Postelnic. 

542. Țintilă Macovei: la 1810, este Vel Sulger. 

543, Ureche Constantin: la 1810, este Vel Sulger. 

544. Ursachi Tudurachi: la 1810, este Polcovnic agiesc. 

545. Ursoaianu Costandin: la 1810, ca Vel Sărdar, este diac: 
de Divan. 

546. Ursoianu Ioniță: la 1810, este Treti Logofăt. 

547. Ursu Grigori: la 1817, ca dvorean, este Kolejskii Re-. 
ghistrator. 

548. Vartolomeiu Iordachi [Gheorghe]: la 1810, este Vel a- 
trar; la 1817, ca dvorean, este Kolejskii Asesor. 

549, Vasăliu lancu [loan]: la 1810, este Sameşul Pârcălăbiei 
de Hotin; la 1818, dvorean, conduce Isprăvnicia de Hotin. 

550. Vasilachi: la 1808, conduce Isprăvnicia de Bender [+ 
'Căuşani (Bugeac , Ackerman şi Kilia], la 1810, este Vel Sărdar; la 
1917, dvorean. 

551. Vasile: la 1810, este Căpitan de Darabani. 

552. Vasiliu Costandin: la 1810, este Vel Medelnicer. 

553. Vasiliu Coste; la 1810, este Vel Jignicer. 

554. Vârgolici Constantin: la 1810, este Vel Sardar. 

555. Vârgolici Ilie: la 1810, este Vel Pitar. 

556, Vârnav Constantin: la 1810, este Vel Sulger. 

557. Vârnav Gheorghe: la 1810, este Vel Paharnic. 

558. Vârnav Ilie: la 1817, este dvorean. 

559. Vârnav loan: la 1898, 1810, este Ban; la 1808, conduce 
Isprăvnicia de Hotin, la 1810, Vornicia de Botoşani, 

560. Vârnav Iordachi: la 1810, este Treti Postelnic. 

561. Vârnav Manolachi: la 1810, este Vel Stolnic; la 1817 
'dvorean. 

562. Vârnav Toader: la 1810, este Vel Stolnic. 

563. Vârnav Petrachi: la 1810, este Vel Căminar. 

564. Veisa Constantin: la 1810, ca Vel Medelnicer, este diac 
de Visterie. 

565. Veisa Vasile: la 1807, este diac de Visterie ca Vel Sul- 
ger, mai înainte fiind Vel Şatrar. 

566. Vinier Alexandru: la 1810, este Vel Sărdar. 

567. Volcinski Sava: la 1810, este Vel Şatrar. 

568. Zoloti Andoni [Anton]: la 1808, 1810, este Vel Cămi- 
mar; la 1808, membru în Al doilea Departament. 

569. Zoloti Matei: la 1817, este dvorean. 

570. Zugrav Efstratie: la 1810, este Vel Medelnicer. 

In numărul viitor, vom trage cuvenitele încheieri din toată a- 
ceastă sistematizare de material documentar tipărit în No.4—5, 6 
şi cel de faţă. 

Const. Teodorescu, 

Ziua ploioasă ” 
de Rabindranath Tagore 


Nouri nărăvaşi se văluresc în pripă peste țarțamurile negre 
ale pădurei. 

O, copile, nu eşi atară ! 

Șirul palmierilor de pe malul apei îşi clatină cu înverşunare 
vârfurile împotriva cerului posomorit; corbii, cu pliscurile lor mâr- 
Şave, stau tăcuți pe crengile tamarinilor, iar țărmul de răsărit al 
râului năluceşte într'un luciu întunecos. 


Vaca noastră mugeşte prelung, legată de presura gardului. 

O, copile, îngăduie aici până o voi duce în staul. 

Pe imaşul potopit se înbulzesc oameni zoriți, ca să prindă 
peştii aduşi de revărsarea râurilor; apa ploai curge dealungul 
şănţulelelor, pe hudicioarele strâmbe ale satului, asemeni unui co- 
pil sburdalnic care o sbughește, șuguind, de lângă mama lui. 


Ascultă, cineva cheamă pe luntraş la trecătoare. 

O, copile, lumina zilei e mohorită şi luntrile au contenit lucrul. 

Se pare că cerul călătoreşte în goană pe ploaea care cade 
duruind sălbatec; apa râului sgomoteşte înfuriată ; temeile venite 
la Gange s'au intors de cu vreme acasă, cu urcioarele pline. 


Trebuesc pregătite luminile de noapte. 

O, copile, nu eşi afară ! 

Ulicioara ce duce spre maidan e pustie, poteca ce merge 
spre râu e alunecoasă, iar vântul geme greu şi se sbate în trun- 
zarul bambuşilor, ca o fiară prinsă în capcană. 


Traducere de Al. Terziman 


1) Din volumul „Luna în creştere“ pus in româneşte de Al. Terz'man. 

Portrete din Basarabia. 


SORA SAŞA. 


E de patruzeci de ani, Prostuţă şi bună cum a fost, aşa a şi 
rămas, Voinică și sănătoasă și modestă în cerinţi, îşi trăește zilele 
în rînd, fără nici o supărare. Dacă uneori, au loc mici incidente, 
acestea nu sunt de inimă rea, dar de belșugul bunătăţii. Nu poartă 
ură nimănui, doar cîte puţină nemulțumire prietenelor, sce uneori 
se prea întrec în glumă pe socoteala ei. Că iubește mult pe oa- 
meni și le poartă oarecare recunoştinţă de sînge, nu, dar iubeşte 
în schimb cu pasiune porcii și mai puţin giştele, care uneori o 
supără cu çaga lor. Tot lucrul ei, îi în îngrijirea porcilor, iarna 
să le dea apă şi vara să le aducă cu sacu buruiană dela vie, 
N'are frică de nimeni decit numai de procuror, pe care-l vede 
în fiecare strein întrat în mănăstire. Atunci ea aleargă numai de- 
cât la dînsu, să se plingă că stariţa o obijduește și nu-i dă să 
mănînce deajuns, că cutare soră a ocărit-o şi multe altele, rugin- 
du-l să-i facă dreptate. Dacă streinul procuror n'o cunoaște, atunci 
numai alţii îl scot din încurcătură, a acu via i cu cine are de a 
face. 

li simplă la toate sora Sașa, simplă și bună şi dreaptă. Ii 
cea din urmă în mănăstire, dar locul cel dintâi, în raiul altei 
lumi, credinţa îi pregăteşte. Trăeşte de azi pe miine, cînd mai 
prost, cînd mai rău. Desculţă, murdară şi îmbrăcată în zdrenţe, 
streină de bucurie şi fericire, împreetenită numai cu frigul, du- 
rerea și batjocura, așteaptă s'o cheme la ceruri sus, Maica Dom- 
nului şi cu Isus, 


UNCHIUL TOFAN. 


De statură înaltă și puţin aplecată, gitul lung, capul nici 
mare, nici mic, ochii mici-căprii cu o privire șireată, nasul ascu- 
tit și lung, buzele subțiri, gura mică și rotundă, musteața roşie 

şi rară, iar barba tunsă, Cu miinele întotdeauna lăsate în jos îţi 
face impresia că-i gata să se aplece. 

Fire blindă şi veselă. Mereu e gata să-ți spună ceva orisă 
slumească pe socoteala cuiva, Cam batjocoritor, dar bun și îngă- 
duitor. Meșter la toate. Cirpeşte papucii și ciubotele la toţi fe- 
ciorii şi nepoţii lui. Cel mai mare fecior, Gherasim şi cel mai 
mic, Axinte, Pau moştenit în toate, Cel mai mare i-a luat figura, 
iar cel mai mic năravul. 

Casa lui moșu Tofan de deasupra pivniţei, îi clubul neamu- 
rilor sale, în timpul ernei. În toată seara casa-i plină: Gherasim 
Ilarion, Grigori şi alţii, iar în mijlocul lor cu o ruptură de papuc 
în mină ori cioplind cu barda vre-un băț, — îi cercetează, rîde, 
le spune și-i învață moşu Totan. 

li vesel şi plăcut în casă la dânsul și multe necazuri și du- 
reri le îndulceşte bătrînețea lui șăgalnică şi ştiutoare, 


M, Bircă 


DIMINEAȚA. 
(Din Puşchin). 


E rumenă zarea, 

Iar ceru-i aprins; 
In sat, pe ndelete 
Lumina s'a stins. 


Cu rouă stropite 
Stau florile ’n luncă; 
Pe deal risipite 

Merg vite la muncă. 


Când ceața se pierde, 
Sub cerul senin, 
Vezi cârduri de gâște 
Agale cum vin. 


R. Trinchin, 

: RECENZII 


Enquêtes linguistigues du Labora- 
toire de Phoneţique Experimentale 
de la Faculte des Lettres de Buca- 
rest I. Bessarabie, de D. Şandru 1) Li- 
teratura stiinţifică românească asup- 
ra Basarabieie foarte săracă în stu- 
dii de etnografie şi dialectologie. 

Nici literatura ştiinţifică rusească 
asupra Basarabiei nu e mai bogată 
in studii de asemenea natură. 

Dacă prin diferitele monografii, is- 
torii, însemnări de călătorie, asupra 
Basarabiei s'au tratat succint şi pro- 
bleme de etnografie, domeniul cerce- 
tărilor dialectologice e complecta- 
mente neexploatat până astăzi. 


Deaceea înregistrăm cu atenţia cu- 
venită studiul d-lui D. Şandru asup- 
ra graiului a două sate din regiunea 
codrului: Nisporeni jud. Lăpuşna şi 
Cornova jud. Orhei. Studiul de față 
e rezultatul unti anchete linguistice 
făcută in satele arătate mai sus, în 
iarna anului 1931. > 


Textele de vorbire, înregistrate cu 
ajutorul fonografului și numai mai 
tărziu transcrise fonetic, prezintă ga- 
ranţia unei redări exacte a graiului 
din aceste două sate. 

Fonetismul formelor îmbetsat şi 
dispidetsi (înghețat şi dischideţi), da- 
torite după d-l Şandru „a une faus- 
se regresion“ e freqvent în vorbirea 
celor tineri, trecuţi prin şcoala româ- 
nească, care evită labialele palata- 
lizate şi în general sunetele ghi, ghe, 
chi, che (neştiind să facă deosebire 
intre unele şi altele), crezând că a- 
şa-i mai aproape de limba literară. 
La fel se explică şi prezenţa formei 
frîmbie alături de frânghie. Mulţi 
dintre aceştia spun rapiu în loc de 
rachiu. 

Neaşteptate sânt inregistrările de 
rotacism din satul Cornova in vorbi- 
rea bătrânului D. Socol: înrainte, 
minră. Dacă textele mar fi înregis- 


„CRONICA 


trate la fonograf, ne-ar veni să cre- 
dem că, poate. a fost o iluzie acus- 
tică a anchatorului când a inregis- 
trat textele. Interesant ar fi fost de 
urmărit dacă mai apare rotacismul 
in vorbirea copiilor bătrânului şi al- 
tor săteni. 

Forma curentă în graiul din regiu- 
nea Codrului este Sî— Medriu şi nu 
Sîn—Medru Cred că Stn — Medru e 
o particularitate numai în vorbirea 
subiectului dela care s'a inregistrat 
textele şi nicidecum a satului intreg. 


Alături de forma băfsă (bădiţă) 
provenită prin suprimarea unei silabe 
din cuvânt, în satul Cornova, mai 
circulă şi forma băiță cu fonemul d 
suprimat. 

Pentru să știe şi să fie se între- 
buinţeze în satele anchetate foarte 
rar şi formele: să ştibă, să să şibă 
şi să fibă. 

Dacă ín satele cercetate acest fe- 
nomen linguistic apare numai acci- 
dental, în satul Zguriţa din jud So- 
roca şi imprejurimi, întrebuinţarea e 
curentă în vorbirea tuturor. Intere- 
sant ar fi de făcut o anchetă in a- 
ceste părţi. 

Textele dialectale cuprind: cânte- 
ce, povești, snoave, superstiţii,. jocuri 
de copii, un colind, un pluguşor, im- 
bogăţind prin aceasta literatura fol- 
klorică aşa de săracă a Basarabiei. 

Nădăjduim că monografia dialec- 
tală a graiului din regiunea Codrului 
Orheiului ce o pregăteşte d-l Şandru 
drept teză de doctorat la Universi- 
tatea din Bucureşti va duce la o cu- 
noaştere şi mai adâncă a graiului 
moldove :esc din aceste părți. 


P. Ștefănucă 


Ingrijirea semințelor înainte de 
semănat, — este un mic studiu da- 
torit d lor Gr. Vrabie şi V. Bogovs- 
chi, 

Lucrarea a apărut mai intâlin bu- 
letinul Muzeului Naţional de istorie 
naţională din localitate. Autorii işi 
împart constatările în jurul proble- 
mei îngrijirei semințelor înainte de 
semănat în trei subimpărţiri: perioa- 
da de viaţă embrionară a plantelor, 
perioada de viaţă latentă a plantei 
şi perioada eşirei din starea latentă, 

Cărticica respectivă este rezulta- 
tul unor experienţe sumare pentru 
lămurirea factorilor şi influenţa lor 
asupra capacităţii de producțiune 
cât şi asupra unor calităţi a semin- 
telor. 

După cum însuşi autorii indică e 
vorba de nişte experiențe cu carac- 
ter de încercare. 

Totuşi, aşa incomplecte, experien- 
teie făcute de d-nii Vrabie şi Bo- 
govschi, sunt destul de interesante 
sub raportul cunoaşterei condițiu- 
nilor de trai ale plantei pe solul ba- 
sarabean, circumstanțele în cari se- 
minţa işi petrece perioada de viață 
latentă, precum şi condițiunile de 
mediu în care se face germinația. 

Pentru provincia noastră care su- 
feră în mod periodic de pe urma fac- 
torilor meteorologici ce duc foarte 
adesea la pleirea totală a semănătu- 
rilor, contribuția ştiinţifică a cerce- 
tătorilor nostri este cât se poate de 
binevenită. 


Din poeziile lui Li Po — Poetul 
Al. Stamadiad — autorul volumului 
de potme originale „Din  trimbiţe 
de aur“ şi-a adunat într'o broșură 
tipărită la Socec, cele mal multe 
din poeziile traduse de d-sa din poe- 
tul chinez Li Po (702 — 768) și pub- 
licate prin revistele din capitală. 

Sunt în total 35 bucăţi scurte, tra- 
duse exact şi armonios, în proză. 

Obicinuiţi cu abundența polistro- 
fică a poeziei curopene, minuis.ulele 
poezii chineze, compuse adesea din 
câte o singură strofă, sau cel mult 
două, ne impresionează în chip deo- 
sebit. Poemele tratează despre prie- 
tenie, natură, iubirea şi vinu'. 

Alături de Po Chui, Li T’ai Po 
este unul din cel mai mari poeţi ai 
Chinei. In vreme însă ca primul este 

în poezia sa exponentul politic 
al poporulul său, Li Po exprimă ín- 
trv formă graţioasă şi muzicală la- 
ea sentimentală a vieţei chine- 
zulul. 


lată câte-va din poeziile traduse 
de d. Stamatiad şi reunite în volu- 
masul intitulat: „Din poeziile lui 
Li'Po”: 


INT RO NOAPTE DE PRIMĂVARĂ 
ASCULTÂND UN FLAUT. 


Din ce casă oscunsă in umbră. 
sboară notele acastui flaut de jad? 
Ele se 'mprăştie in vântul primă- 
verel şi umplu oraşul. 

Din atâtea cântece pe core le- 
aud în această noapte, am recu- 
noscut cântecul Ramura de salcie 
tăiată. 

Cine oore auzir du-l, nu sar gân- 
di cu nostalgie la ţinutul natal? 


PESCARUL 


Zăpada sa topit şi iată că pru- 
nii au înflorit. 

Frunzele de salcie parcă sunt de 
aur şi locul parcă e de agint. 


E clipa când fluturii pudrcți iși 
apleacă, pe inima florilor, capetele 
catifelate. 

Pescarul, din barca sa nemişcată 
aruncă plasa care sparge oglinda 
lacului. 

Se gândeşte la aceea care-a ră- 
mas acasă, ca rândunica în cuibul 
ei, la aceea pe care o va revedea 
în curând şi-i va duce de mâncare, 
DIA rândunelul îi duce rându- 
nicei. 


UNUI PRIETEN. 


In clipa în care se depârta de 
țărm corabia care mă ducea, «m 
auzit un cântec dc-o melancolie 
sfâșietoare. 

Marea era adâncă de-o mie de 
picioare, dar sentimentul de prie- 
tenie care te-a 'ndemnat să cânţi 
pentru mine. era şi mai adânc. 


PLIMBAREA TRISTĂ. 


Lacul Nan-hu leagănă luna de 
toamnă care se oglindește în apele-i 

verzi. Sgomotul lopeţilor mele au 
întrerupt imnul de iubire pe care nu- 
ferii îl cântă lunei. 


Poezia milităriei şi a crăciunului 
de pe valea Argeşului. — Tocmai 
din Piteşti ne vine la redacţie o căr- 
ticică de 64 pagini tipărită cu destu- 
lă ingrijire, cu titlul de mai sus. 

Autorul, d. Al. Nanu, a realizat, 
cu mijloacele modeste cari i-au stat 
la dispoziţie, un destul de reușit stu- 
diu estetic de folklor inedit. Deşi lu- 
crarea d-lui Nanu vrea să fle în pri- 
mul rând un comentariu al frumuseții 
poezlei ținutului Argeş, autorui a în- 
cadrat totuşi inspiraţia regională în 
mijlocul folklorului demn de relevat 
din intreaga ţară. 


In introducere ca şi în postfață 
autorul dă o serie de indicațiuni lă- 
muritoare asupra caracteristicei poe- 
ziei populare din valea Argeşului, în- 
lesnind cetitorului urmărirea şi înţe- 
legerea diversilor stiluri de colinde, 
cântece, etc. 

Aruncând câte-va săgeți în lagă- 
rul... literaturii moderne, d. Nanu re- 
levă superioritatea literaturei popu- 
lare faţă de cea cultă. 

Şi are, credem, dreptate, dacă nu 
din punct de vedere cantitativ, cel 
puţin in ceiace priveşte calitatea. Şi 
aci ne apropiem de teza d-lui lbrăi- 
leanu. Gândindu-ne la „Mioriţa“, de 
pildă, găsim oare iu toată poezia cul- 
tă a ţării noastre o lucrare care să 
egaleze pe poetul popular anonim ? 

Studiul d-lui Al. Nanu, cu boga- 
tele lul citate, de o frumuseţe excep: 
țională, din tezauru! nostru folkloris- 
tic, e sortit să nereamintească odată 
mai mult disproporţia bizară dintre 
literatura noastră cultă şicea popu- 
lari, in favoarea celei din urmă, 


Al. Terziman 


ISEMNĂRI 


Cerna. — S'au implinit 20 de ani 
dela moartea lui Cerna. 

Deşi a scris puţin. ca şi Eminescu, 
poezia lui conţine idei de filozofie şi 
crâmpee din viaţa universală, care il 


ridică la cele mai înalte trepte de 
gândire poetică. 

Dau mal jos câteva strofe din po= 
ezia „lu peşteră“: 
De pe tavane'ntunecate 
Tăcu'e lacrămi cad mereu, 
A parcă tot sporesc din greu, 

in mari izvoare depărtate. 


Şuvițe tainice de apă 

Spre peşteri drum de ani străbat 
Intr'una se preling şi sapă 
Tavanul şubred şi'nnoptat. 


Dar după ani de picurare 
S'au închegat coloane pline: 
Eterna bolţii lăcrămare, 

In loc s'o surpe, — o susține. 


Tot astfel, lacrămi nesecate 
In suflete ne-au picurat, 

i de furtuni nenumărate 

ieața noastră-a tremurat... 

Câtă sonoritate prezintă versul lul 
şi câtă gândire neîntrecută sălăs- 
luieşte în lira acestui poet. 

Cerna a fost şi un mare patriot, 
lată cum era pătruns de durere. 
pentru Moldova noastră de peste 
Prut, când a fost răpită din trupul 
Moldovei lui Ştefan cel Mare: 

(După un veac) 
strofa II. 
Dintre surori şi druşte tinerele, 
Pe cea mai mândră fată a horei 
? mele 
Cu braț păgân ai deslipit-o tu... 
S'ai pus în groapă trupu-i de 
zăpadă, 
Și pe sicriu — un biciu de plumb 
şo spadă... 
Dar ea nu-i moartă, nu! 


Mai departe dăm ultima strofă a 
poeziei şi constatăm că şi Cerna a 
fost un profet: 


In ziua'nfricosată-a răzbunării, 
Auzi-ne, tu, Doamne-al îndurării, 
Incinge brațul nostru'ndoliat ! - 
Revarsă'n el mânia ta cerească! 
Fă dintre noi, o. Doamne să por- 
nească 

O piatră pentru noul Goliat .. 

Şi ?ntr'adevăr s'a şi realizat, aşa 
cum se ştie, în anui 1918, odată cu 
sfărşitul răsboiului mondial. 


Alfred Tibereanu 

VIAȚA BASARABIEI 


REVISTE 


Graiul românesc în Basarabia. — 
In revista Țara Bârsei, care apare 
la Braşov sub conducerea profeso- 
rului At. Banciu, în numărul 3 pe 
Mai — Iunie anul V (1933), d-nii Se- 
ver Pop şi Emil Pet'ovici semnează 
un foarte interesant articol: o hartă 
a graiului. D. Sever Pop, care luc- 
rează la atlasul Linguistic al Ro- 
mâniei, a făcut o anchetă linguistică 
în provinciile alipite, între care şi 
Basarabia. 

Oblectul acestei anchete a fost: 
cum numesc locuitorii satului mâna 
dela încheietura ei la vârful dege- 
telor, D-sa are răspunsuri din urmă- 
toarele sate din Basarabia: Colin- 
căuți, Tărăsăuţi, Larga, Clocuşna, 
jud. Hotin; Hâjdieni, Sângerei, Cor- 
neşti jud. Bălţi; Năduşita, Plop, Co- 
săuţi, Cuhureștii de sus jud. Soroca ; 
Cuizovca, Peresecina, Leuşeni jud. 


Orhei; Ialoveni, Vorniceni jud. Lă-, 


puşaa ; Chițcani, Coş.ol a, Gura Gal- 
benă, Valea Perijii, Sadaclia, Fru- 
muşica-Veche jud. Tighina; Cociu- 
lia, Goteşti, Cahul, Aluatu jud. Ca- 
hul; Gura-Roşie, Satu-Nou şi Tașlâc 
jud.  Cetatea-Albă; şi  Borisovca, 


Ceamașir, Babele - G-I. Averescu şi: 


Giurgiuleşti jud. Ismail. 


Basarabia necunoscută. — Arătam 
cu alt prilej. cum faptele din provin- 
cia noastră sunt puţin cunoscute ce- 
lor din vechiul Regat. Un articol pu- 
blicat de d. C D. Fortunescu în 
revista „Arhivele Olteniei“ an XII 
(1933) No. 65—66, intitulat: Reviste 
de provincie, ne -prilejueşte aceeaşi 
constatare tristă. Ocupându-se de 
revistele din provincie, D-sa arată că 


revistele provinciale nu se bucură de 
ospitalitatea şi bunăvoința cuvenită 
în presa din Capitală. ŞI citează o 
serie de reviste de seamă din Cluj, 
laşi, Cernăuţi şi Craiova. Insă nu 
pomenește numele nici unei publicaţii 
basarabene, cu toate că aici apar de 
atâta timp. Revista societăţii isto- 
rico-arheologice bisericeşti, „Arhi- 
vele Basarabiei“, „Viaţu Basarabiei“ 
şi a apărut până nude mult „Școala 
Basaraliei* , ca så nu pomenim decât 
pe cele mari Este neştiinţă sau rea 
voinţă ? 


Scrieri privitoare la Basarabia. — 
In Revista științifică „V. Adamachi“ 
vol. XIX (1933) Nr. 1 d Mihai Bă- 
cescu în articolul Vipera Berus L în 
Moldova şi Basarabia arată că vi- 
perile de specia berus sunt f. răs- 
pândite în Basarabia, mai ales în pē- 
durile din jud. Chişinău şi Orhei, 
Multe exemplare din această specie 
de vipzre se păstrează in Muzeul 
din Chişinău, 

In aceeaş publicaţie şi chiar în a- 
celaş număr (pp. 33—34) d. V Ar- 
ventiev, în articolul „Asupra“ câtor- 
va păsări din Delta Dunării“. Arată 
că, cu prilejul unei excursii făcută în 
toamna trecută prin câteva bălți ale 
Deltei Dunării din sudul Basarabiei 
(jud. Ismail) a observat şi împuşcat 
câteva specii de păsări, cari dove- 
desc că fauna ornitologică a acestei 
regiuni oferă un câmp vast atât pen- 
tru cercetări ştiinţifice cât şi pentru 
vânătoare, cu condiţia de a se res- 
pecta riguros epocile când păsările 
işi clocesc ouăle şi-şi cresc puii. 


A.D. 


AVIZ. 


La administrația revistei se găseşte spre vânzare co. 
lecţia revistei „Viața Basarabiei“ din anul 1932, conținând 


816 pagini bine legate: 


1. Colecţia pe hârtie obicinuită . 
2. Colecţia pe hârtie velină 


200 lei 
250 lei 


La cerere se expediază contra ramburs. 


Administraţia revistei 


Tipografia Băncii Centrale Cooperative 
Chișinău, str, Princepele Nicolae No, 25 


p sess:sss Dorn și răspândiți PARUL Erirrrrti i 
„Viaţa Basarabiei“: 


i? Cel mai răspândit ziar românesc din Basarabia, redac- $$ 
ii tat de cei mai buni ziariști și cu ultimile ştiri din Basara- $i 


Pentru învăţători, preoţi şi săteni:- 
pe I an 459 lei 
„6 luni 250 lei 
332 430161 


Pentru autorităţi şi instituţii 1000 lei anual. Dublu în străinătate. 
Redacţia şi ad-ţia: Chişinău, B-dul Regele Carol 1,85, Telefon 2.90 
Anunţuri comerciale și oficiale se primesc la ad-ţia ziaru- 


lui. și la toate agenţiile de publicitate, după un tarif 
din cele mai convenabile, 


H bia, din toată ţara și lumea întreagă. : 
ii Apare zilnic în 4 pagini mari, la orele 6 dimineața E 
= 2 Lei exemplarul i 
i Abonamentul: pe 1 an 600 lei : 
» 6 luni 300 lei : 
3 „ 150 lei i 


Â.................scseeeese 
o... 


eoooooooseeoocsooocessos 9000o, 
PILE Iu 
o... 

... 


i ogesazea soeeatee 
tititifitetttiLi 


APEL 


Repetăm apelul nostru din-luna trecută și rugăm pe abo- 
nali noștri, cari nici până în prezent nu sau pus în curent cu 
plata, să grăbească a ne trimite sumele datorate pe anul 1932. 

Abonamentul la revistă este numai de 120, deci accesibil 
și pentru pungile cele mai modeste. 

Toată slăruința noastră este de prisos și nu vom putea 
ține aprirsă pe meleagurile noastre aceaslă făclie, dacă spriji- 
nitorii ei, abonaţii, nu-și vor face datoria de a-și achita abona- 
mentele, 

Cu începere din luna următoare se va înceta trimiterea 
revistei celor ce nu-și vor fi achitat abonamentul pe anul trecut, 
afară de acei ce ne vor scrie să li se continue a trimite revi- 
stei și vor arăta termenul înăuntrul căruia îi vor achita abona- 
mentele, 

Credem că aceasta este ultima rugăminte ce-o facem și 
nu va mai fi nevoe să revenim. 


Cu toată stima 
AD-ŢIA REVISTEI 


Rugăm stăruitor pe prietenii şi abonaţii revistei să 
o dea spre cetire tuturor doritorilor, îndemnându-i să se 


aboneze. 


La prima cerere, se va trimite oricui numerele apărute. 


Rugăm adresa să fie dată exact, 


poştal. 


arătând şi oficiul 


Administraţia revistei „V. B.“ 


Abonamentul: 


120 lei pe an; pentru autorităţi lei 500. 


| TIPOGRAFIA | 


Băncii 
Centrale 
Cooperative 


CHIŞINĂU 
str. Principele 


Nicolae No. 25 
TELEFON 473 

STR.ELIADE RADULESCU N°37 (CUTMECNAI ki 


RABOYS 


Preţul 15 lei 


